hotchpotch/miracl-hf-unified huggingface dataset:
วัดยวด
วัดยวด ตั้งอยู่บ้านเลียบ เลขที่ 21 หมู่ที่ 7 ตำบลบ้านแพนอำเภอเสนา จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่ม อยู่ริมแม่น้ำน้อย มีเนื้อที่ 47 ไร่ 3 งาน 25 ตารางวา โฉนดเลขที่ 15600 มีที่ธรณีสงฆ์ จำนวน 1 แปลง มีเนื้อที่ 3 ไร่ 2 งาน 3 ตารางวา โฉนดเลขที่ 187 .วัดยวด ตั้งขึ้นเมื่อ พ.ศ. 2125 ได้รับพระราชทานวิสุงคามสีมาครั้งหลังสุดเนื่องจากมีการก่อสร้างอุโบสถหลังใหม่ขึ้นเมื่อ วันที่ 21 มีนาคม พ.ศ. 2520 มีเขตวิสุงคามสีมากว้าง 26 เมตร ยาว 41 เมตร .
แอดวานซ์บอมบ์สูท
แอดวานซ์บอมบ์สูท (; อักษรย่อ: ABS) เป็นชุดเต็มรูปแบบสำหรับป้องกันหน่วยทำลายล้างวัตถุระเบิด (อีโอดี) ซึ่งรวมถึงทหารจากภัยคุกคามที่เกี่ยวข้องกับระเบิดแสวงเครื่อง ประกอบด้วย สิ่งที่เกี่ยวข้องกับสะเก็ดโดยรอบจากการระเบิด, แรงดันระเบิด, แรงปะทะ, ความร้อน และเปลวไฟ แอดวานซ์บอมบ์สูทใช้เทคโนโลยีวัสดุสมัยใหม่และออกแบบสำหรับการป้องกันที่ได้รับการปรับปรุง, สะดวกสบาย รวมทั้งพิจารณาถึงด้านการยศาสตร์ โดยชุดป้องกันนี้สร้างจากเคฟลาร์ ด้วยส่วนคลุมป้องกันไฟฟ้าสถิตย์ด้านนอกของ 50/50 นอเม็กซ์/เคฟลาร์ และประกอบด้วยแจ็คเก็ต, กางเกงไม่มีเป้าขา, กระจับถ้วยขาหนีบ และแผงป้องกันแรงกระแทกชนิดแกร่ง เพื่อลดน้ำหนักและเพิ่มความยืดหยุ่น, การป้องกันที่มีให้ในระดับต่าง ๆ, การเฉพาะเจาะจงถึงส่วนต่าง ๆ ของร่างกาย และอิงตามความไวที่มีต่อบาดแผล
แอดวานซ์บอมบ์สูทจะแสดงให้เห็นอย่างเด่นชัดในภาพยนตร์"หน่วยระห่ำ ปลดล็อกระเบิดโลก" ซึ่งเกี่ยวกับกองกำลังทำลายวัตถุระเบิดของกองทัพบกสหรัฐอเมริกาที่ปฏิบัติหน้าที่ในประเทศอิรัก
หมวกนิรภัย ซึ่งมีการป้องกันการพุ่งของสะเก็ดที่มีความเร็วกว่า 683 ม./วินาที โดยสร้างขึ้นในแบบที่มีน้ำหนักเบา, มีความแข็งแรงสูง, ทำจากไฟเบอร์และมีน้ำหนักของเกราะหน้ากะบังหมวกเพียง 3.6 กก. (2.7 กก. หากไม่นับเกราะหน้ากะบังหมวก) การออกแบบตามหลักสรีรศาสตร์ที่ให้ความสะดวกในการเคลื่อนไหวและการมองเห็นที่ดีโดยที่ไม่ต้องเกร็งคอ หมวกฉาบด้วยอะคริลิคเต็มพื้นที่และโพลีคาร์บอเนตที่เพิ่มขึ้นในการสร้างตรงบริเวณขอบ ซึ่งเป็นส่วนเสริมความปลอดภัยเมื่อเผชิญกับแรงของสะเก็ดระเบิด หมวกยังสามารถเอื้อต่อการมองเห็นได้อย่างชัดเจนและสามารถถอดออกได้ หมวกนิรภัยนี้ประกอบด้วยไมโครโฟนมาตรฐานทหารสหรัฐกับลำโพง รวมถึงระบบระบายอากาศที่ได้มีการบังคับ แบตเตอรีช่วยในการดำเนินระบบระบายอากาศอย่างต่อเนื่องถึง 5 ชั่วโมง และใช้แบตเตอรีมาตรฐาน 9 โวลต์ การเดินสายไฟภายในทั้งชุดและหมวกนิรภัย, การควบคุมระบบระบายอากาศได้รวมเข้าด้วยกันภายในชุดของตัวเองเพื่อลดอันตรายจากการเป็นอุปสรรค
ทั้งสองระบบที่สามารถใช้ได้คือลำโพงและไมโครโฟนที่อยู่ด้วยกัน ซึ่งมีความพอดีกับหมวกนิรภัยตามมาตรฐาน
ผู้ใช้มีตัวเลือกในการปิดเครื่องส่งสัญญาณเมื่อเขามาถึงวัตถุต้องสงสัย ในขณะที่ยังคงความสามารถในการรับสัญญาณที่เข้ามา ผู้ใช้ยังสามารถได้ยินเสียงของตัวเองของเขาอยู่ในระดับที่ลดลงเพื่อที่เขาจะได้มีความรู้สึกตัวถึงสัญญาณที่ได้รับโดยบุคคลที่สอง ทั้งสองระบบทำงานจากแบตเตอรี่ชาร์จมาตรฐาน 9 โวลต์
ขิงญี่ปุ่น
ขิงญี่ปุ่น หรือ เมียวงะ () จัดอยู่ในสปีชีส์ "Zingiber mioga" ในวงศ์ขิง (Zingiberaceae) เป็นพืชอายุหลายปีที่เป็นไม้ล้มลุก ผลัดใบ เป็นพืชพื้นเมืองของญี่ปุ่น จีน และตอนใต้ของเกาหลี ใช้เพียงดอกตูมและหน่อที่ดูน่ารับประทานเท่านั้น ในการนำมาทำอาหาร ดอกตูมจะถูกหั่นอย่างสวยงาม และใช้ในครัวญี่ปุ่นเพื่อประดับอาหาร สำหรับซุปเต้าเจี้ยว (มิโซชิรุ) เครื่องดองแบบจีน (ซูโนโมโนะ) และอาหารเช่นมะเขือเผา ในครัวเกาหลี ดอกตูมถูกเสียบไม้สลับกับเนื้อสัตว์ จากนั้นจึงนำไปทอดในน้ำมันตื้น ๆ
แต่เดิมขิงชนิดนี้เป็นพืชที่เก็บเกี่ยวในญี่ปุ่น แต่ต่อมามีผู้นำไปปลูกในออสเตรเลียและนิวซีแลนด์เพื่อส่งออกไปยังตลาดญี่ปุ่น
เช่นเดียวกับพืชป่าทั่วไป ขิงญี่ปุ่นชอบที่ร่มแสงแดดรำไร ทนความหนาวเย็นได้ -18 องศาเซลเซียส หรือ 0 องศาฟาเรนไฮต์ และอาจทนความเย็นได้มากกว่านั้น
องค์ประกอบบางอย่างของขิงญี่ปุ่นเป็นพิษต่อเซลล์ (Cytotoxic) องค์ประกอบอื่น ๆ แสดงคุณลักษณะที่ดี ในความเป็นไปได้ที่จะต่อต้านสารที่ก่อให้เกิดมะเร็ง (Anti-carcinogenic)
หมาป่าดิงโก
หมาป่าดิงโก (อังกฤษ: Dingo; ) สุนัขป่าชนิดหนึ่ง พบได้เฉพาะที่ออสเตรเลียเท่านั้น หมาป่าดิงโกเป็นสุนัขป่าเพียงชนิดเดียวเท่านั้นที่มีรูปร่างหน้าตาคล้ายสุนัขบ้านมากที่สุด จึงสันนิษฐานว่าบรรพบุรุษของหมาป่าดิงโก สืบเชื้อสายมาจากสุนัขบ้านจากเอเชียอาคเนย์ (รวมถึงประเทศไทยด้วย) โดยเข้ามาอยู่ในออสเตรเลียเมื่อราว 3,000-4,000 ปีก่อน หมาป่าดิงโกจัดเป็นสัตว์เพียงชนิดเดียวเท่านั้นในวงศ์สุนัข (Canidae) ที่พบในออสเตรเลีย
หมาป่าดิงโกเป็นสุนัขป่าขนสั้น หางเป็นพวง สีขนมีหลากหลายมาก ส่วนใหญ่จะเป็นสีน้ำตาลอมเหลือง ในบางตัวอาจมีสีเทาหรือแดง แม้กระทั่งขาวล้วนหรือดำล้วนก็มี มีอุปนิสัยอยู่รวมกันเป็นฝูงใหญ่ มีนิสัยดุร้ายและปราดเปรียวมาก แม้พื้นที่ ๆ อาศัยอยู่จะเป็นทะเลทรายหรือที่ราบกว้างใหญ่ แต่หมาป่าดิงโกก็สามารถป่ายปีนก้อนหินหรือหน้าผาได้อย่างคล่องแคล่ว
ขนาดเมื่อโตเต็มที่ สูงประมาณ 52-60 เซนติเมตร ความยาวลำตัวตั้งแต่ปลายจมูกจรดหาง 117-124 เซนติเมตร น้ำหนักตัวประมาณ 13-24 กิโลกรัม
หมาป่าดิงโกจัดเป็นสัตว์อันตรายชนิดหนึ่งในออสเตรเลีย โดยจะโจมตีใส่สัตว์เลี้ยงของมนุษย์เช่น แกะ หรือ ม้า ได้ แม้กระทั่งโจมตีใส่มนุษย์และทำร้ายจนถึงแก่ความตายได้ด้วย หืกาด่ะากาแดากสกาเดาากมาป่าดิงโกเป็นสุนัขที่ไม่เชื่อง ดังนั้น จึงตกเป็นสัตว์ที่ถูกล่าในศตวรรษที่ผ่านมา
ปัจจุบัน หมาป่าดิงโก มีสถานะที่มีความเสี่ยงในการสูญพันธุ์ ในทางตอนใต้และตะวันออกของออสเตรเลีย มีการแบ่งเขตเป็นพื้นที่อนุรักษ์พันธุ์หมาป่าดิงโก เพื่อไม่ให้หมาป่าดิงโกเข้ามาปะปนกับมนุษย์หรือสัตว์ชนิดอื่น โดยกั้นเป็นรั้วยาวกว่าครึ่งของประเทศออสเตรเลีย ซึ่งจัดเป็นแนวรั้วที่ยาวที่สุดในโลก
ในปี ค.ศ. 2010 นักวิทยาศาสตร์จากมหาวิทยาลัยนิวเซาท์เวลส์ ได้เปิดเผยผลการวิจัยว่า จากการศึกษาดีเอ็นเอพบว่า หมาป่าดิงโกและสุนัขป่านิวกินี ("C. l. hallstromi") ซึ่งเป็นสุนัขป่าพื้นเมืองของเกาะนิวกินี นั้นเป็นสายพันธุ์สุนัขป่าที่ใกล้เคียงกับสุนัขบ้านมากที่สุด และถือเป็นสายพันธุ์สุนัขแท้ ๆ ที่เก่าแก่ที่สุดในโลก ซึ่งปัจจุบันนี้สุนัขทั้ง 2 สายพันธุ์นี้ก็ใกล้สูญพันธุ์อย่างเต็มที่แล้ว โดยเฉพาะหมาป่าดิงโกที่เสี่ยงต่อการสูญพันธุ์เพราะการผสมข้ามสายพันธุ์ เพราะกว่า 80 เปอร์เซนต์ ของหมาป่าดิงโกที่อาศัยแถบชายฝั่งทางตะวันออกของออสเตรเลียเป็นพันธุ์ผสมที่ผสมกับสุนัขสายพันธุ์อื่น ในปัจจุบันหมาป่าดิงโกสายพันธุ์แท้หลงเหลือเพียงแห่งเดียวเท่านั้น คือ เกาะเฟรเซอร์ ในรัฐควีนส์แลนด์ ทางภาคตะวันออกเฉียงเหนือของออสเตรเลีย ปัญหาสุนัขหมาป่าดิงโกในออสเตรเลีย
ฮอนด้า แอคคอร์ด ไฮบริด
ฮอนด้า แอคคอร์ด ไฮบริด() เป็นรถยนต์ขนาดกลาง 4 ประตู ผลิตโดยบริษัทฮอนด้า เปิดตัวจำหน่ายเมื่อปี 2557 เครื่องยนต์ทำงาน้ดวยมอเตอร์ไฟฟ้า 2 ตัว เกียร์ E-CVT ระบบไฮบริดของ Honda Accord Hybrid เป็นแบบ Sport Hybrid Interlligent Multi-Mode Drive หรือ i-MMD ทำงานด้วยเครื่องยนต์ Atkinson Cycle เบนซิน i-VTEC บล๊อก 4 สูบ DOHC ขนาด 2.0 ลิตร
คุณสมบัติอื่นๆ ของรถยนต์ ฮอนด้า แอคคอร์ด ไฮบริด 
เพิ่มระบบความปลอดภัยด้านหน้า Collision Mitigation BrakeSistem(CMBS)ระบบเตือนการชนด้านหน้าด้านเรดาห์ พร้อมตัวช่วยเบรก เป็นระบบที่ช่วยลดความเร็วของตัวรถ เมื่ออยู่ใกล้คันหน้ามากเกินไป เพื่อลดอัดการการเสี่ยงและลดความรุนแรงในการชน มีกล้องตรงกระจกด้านข้างซ้าย เพื่อมองในมุมอับ และจะแสดงผลผ่านหน้าจอ กล้องส่องภาพด้านหลังสามารถปรับได้ 3 ระดับในการมอง G Force Control (G-con)เทคโนโลยีความปลอดภัยเพื่อดูซับและกระจายแรงกระแทกของตัวรถ
วงศ์ครึ่งหมา
วงศ์ครึ่งหมา (Hemicyonidae) หรือ วงศ์สัตว์ครึ่งหมา เป็นวงศ์ที่สูญพันธุ์ไปแล้ว ถิ่นอาศัยเก่าคือยุโรป อเมริกาเหนือ แอฟริกา และ เอเชีย ยุคออลิโกซีนจนกระทั่งยุคไมโอซีน เคยมีชีวิตเป็นเวลา 33.9–5.3 ล้านปี นักวิชาการบางคนจัดวงศ์ครึ่งหมาเป็นวงศ์แยก หรือบางคนจัดเป็นวงศ์ย่อยของหมี
วงศ์ใหญ่สัตว์ตีนครีบ
สัตว์ตีนครีบ (Pinnipedia) หรือ วงศ์ใหญ่สัตว์ตีนครีบ เป็นวงศ์ใหญ่ที่มีสัตว์เลี้ยงลูกด้วยน้ำนมทางทะเลที่มีเท้าครีบ วงศ์ใหญ่มีวงศ์อื่น ๆ รองลงมาได้แก่ วงศ์วอลรัส วงศ์แมวน้ำมีหู และ วงศ์แมวน้ำ วงศ์ใหญ่สัตว์ตีนครีบมี 33 สปีชีส์ และมีมากกว่า 50 สปีชีส์ที่สูญพันธุ์ไปแล้ว โดยมีการค้นพบจากหลักฐานของซากดึกดำบรรพ์ สัตว์ตีนครีบจัดอยู่ในอันดับสัตว์กินเนื้อ และสัตว์ในวงศ์อื่นที่มีเชื้อสายใกล้เคียงมากที่สุดคือสัตว์ในวงศ์หมีและวงศ์เพียงพอน (เพียงพอน แรคคูน และ สกังก์)
สัตว์ตีนครีบสามารถใช้ชีวิตในใต้น้ำทะเลได้เป็นเวลาหลายเดือน จึงสามารถนอนหลับในน้ำได้ นักวิทยาศาสตร์พบว่าสัตว์ตีนครีบมักนอนหลับครั้งละภายในไม่กี่นาทีในระหว่างที่นอนหงายท้อง เมื่อสัตว์ตีนครีบนอนหลับในน้ำทะเล ครึ่งหนึ่งของสมองจะหลับแต่อีกครึ่งของสมองจะตื่น สิ่งนี้เป็นสิ่งที่เหมือนสัตว์เลี้ยงลูกด้วยน้ำนมทางทะเลชนิดอื่น ๆ ซึ่งเป็นสิ่งที่ทำให้สัตว์ตีนครีบสามารถหลบหลีกสัตว์ร้ายได้ทัน ยามเมื่อสัตว์ตีนครีบนอนบนบก สมองทั้งสองข้างมักหลับสนิท
แมวน้ำมีหู
แมวน้ำมีหู () เป็นวงศ์ที่จัดอยู่ในวงศ์ใหญ่สัตว์ตีนครีบ มี 15 สปีชีส์ ใน 7 สกุล (อีกสปีชีส์หนึ่งสูญพันธุ์ไปแล้วในช่วงปี ค.ศ. 1947) วงศ์แมวน้ำมีหูมีสองวงศ์ย่อย ได้แก่ วงศ์ย่อยสิงโตทะเล กับ วงศ์ย่อยแมวน้ำขน (fur seals) วงศ์แมวน้ำมีหูเป็นวงศ์ที่แตกต่างจากวงศ์แมวน้ำแท้ (true seals) และ วงศ์วอลรัส แมวน้ำมีหูเป็นสัตว์กึ่งบกกึ่งน้ำ โดยออกหากินและเดินทางในน้ำ แต่ผสมพันธุ์และพักผ่อนบนแผ่นดินหรือน้ำแข็ง อาศัยอยู่ในอากาศที่ค่อนข้างหนาว อยู่ตามมหาสมุทรแปซิฟิก มหาสมุทรใต้ มหาสมุทรอินเดียตอนใต้และมหาสมุทรแอตแลนติกตอนใต้ จะไม่ค่อยอาศัยในมหาสมุทรแอตแลนติก
ฟุตบอลในประเทศอาร์เจนตินา
ฟุตบอลในประเทศอาร์เจนตินา เป็นกีฬาที่ได้รับความนิยมมากที่สุดของประเทศ โดยเป็นหนึ่งในประเทศที่มีผู้เล่นมากที่สุด (2,658,811 คน ซึ่งแบ่งเป็น 331,811 คนที่ได้ทำการจดทะเบียน และ 2,327,000 คนที่ไม่ได้ทำการจดทะเบียน; กับ 3,377 สโมสร และเจ้าหน้าที่ 37,161 คน โดยอิงข้อมูลจากฟีฟ่า) และเป็นกีฬาสันทนาการที่ได้รับความนิยมมากที่สุด โดยมีผู้เล่นตั้งแต่วัยเด็กถึงวัยชรา ร้อยละของชาวอาร์เจนไตน์ประกาศถึงความภักดีต่อสโมสรฟุตบอลอาร์เจนตินาเป็นจำนวนถึง 90 เปอร์เซนต์
ฟุตบอลได้รับการแนะนำให้รู้จักในประเทศอาร์เจนตินาในช่วงครึ่งหลังของศตวรรษที่ 19 โดยผู้อพยพชาวอังกฤษที่บัวโนสไอเรส และได้มีการจัดการแข่งขันลีกอาร์เจนตินาครั้งแรกขึ้นในปี ค.ศ. 1891 นับเป็นลีกที่มีความเก่าแก่ที่สุดเป็นอันดับสามของโลก (นับตั้งแต่บริเตนใหญ่ และเนเธอร์แลนด์) ส่วนสมาคมฟุตบอลอาร์เจนตินา (AFA) ได้รับการก่อตั้งขึ้นใน ค.ศ. 1893 และเป็นสมาคมฟุตบอลแห่งชาติที่มีความเก่าแก่ที่สุดเป็นอันดับแปดของโลก
ฟุตบอลทีมชาติอาร์เจนตินาเป็นหนึ่งในแปดทีมชาติที่เคยชนะการแข่งขันฟุตบอลโลก โดยสามารถทำได้ในปี ค.ศ. 1978 และ 1986 รวมทั้งได้ตำแหน่งรองชนะเลิศในปี ค.ศ. 1930 และ 1990 ทีมนี้ยังชนะการแข่งขันระดับแถวหน้า ดังรายการโคปาอเมริกาถึงสิบสี่สมัย รวมถึงคอนเฟเดอเรชันส์คัพในปี ค.ศ. 1992 ส่วนฟุตบอลโอลิมปิกทีมชาติอาร์เจนตินาเคยได้รับรางวัลสองเหรียญทอง (ใน ค.ศ. 2004 และ 2008) ในขณะที่รุ่นอายุไม่เกิน 20 ปี ได้เคยชนะการแข่งขันฟุตบอลโลกเยาวชนอายุไม่เกิน 20 ปี มาแล้วถึงหกสมัย ส่วนการแข่งขันในระดับสโมสร ทีมสโมสรจากอาร์เจนตินายังชนะการแข่งขันฟุตบอลชิงแชมป์สโมสรโลกได้มากที่สุด (9 สมัย) และมากที่สุดในโกปาบีเบร์ตาโดรีช (22 สมัย)
สำหรับฟุตบอลหญิงได้มีการแข่งขันลีกแห่งชาติตั้งแต่ปี ค.ศ. 1991 ซึ่งคือรายการกัมเปโอนาโตเดฟุตบอลเฟมีนีโน นอกจากนี้ ฟุตบอลหญิงทีมชาติอาร์เจนตินายังได้รับการคัดเลือกเข้าสู่การแข่งขันฟุตบอลโลกหญิงครั้งแรกใน ค.ศ. 2007 และชนะการแข่งขันฟุตบอลหญิงชิงแชมป์อเมริกาใต้ (ซึ่งเป็นการแข่งขันระดับสูงสุดของทวีป) ครั้งแรกใน ค.ศ. 2006
ส่วนด้านฟุตซอล ทีมชาติอาร์เจนตินาได้เป็นแชมป์อาเอ็มเมเอเฟ ฟุตซอลเวิลด์คัพ ในปี ค.ศ. 1994 รวมถึงได้เข้าแข่งขันฟุตซอลชิงแชมป์โลกของสหพันธ์ฟุตบอลระหว่างประเทศ โดยได้อันดับสี่ในฟุตซอลชิงแชมป์โลก 2004 ทีมชาติอาร์เจนตินายังชนะการแข่งขันฟุตซอลโคปาอเมริกาในปี ค.ศ. 2003 นอกจากนี้ ทีมชาติอาร์เจนตินายังได้เป็นแชมป์โลกฟุตซอลสำหรับคนพิการทางสายตาใน ค.ศ. 1998
ทีมชาติอาร์เจนตินายังชนะการแข่งขันฟุตบอลชายหาดชิงแชมป์โลก โดยมีผลงานที่ดีที่สุดคืออันดับสามในปี ค.ศ. 2001
ฟุตบอลโลก 2014 รอบชิงชนะเลิศ
ฟุตบอลโลก 2014 รอบชิงชนะเลิศ กำหนดแข่งขันในวันที่ 13 กรกฎาคม ค.ศ. 2014 ที่มารากานัง ในรีโอเดจาเนโร ประเทศบราซิล เพื่อตัดสินหาทีมชนะเลิศของการแข่งขันฟุตบอลโลก 2014
การแข่งขันรอบชิงชนะเลิศเป็นการแข่งขันระหว่างเยอรมนีและอาร์เจนตินา นัดนี้ได้ย้อนเหตุการณ์ที่ทั้งสองทีมเคยพบกันมาแล้วถึงสองครั้งด้วยกัน (ในรอบชิงชนะเลิศปี 1986 และปี 1990) และเหตุการณ์นี้กลายเป็นการซ้ำรอยฟุตบอลโลกรอบสุดท้ายที่ผ่านมา
เยอรมนีได้เข้าชิงชนะเลิศฟุตบอลโลกเป็นครั้งที่เจ็ด (หกครั้งในนามเยอรมนีตะวันตก ตั้งแต่ปี 1954 ถึง 1990), ชนะเลิศสามครั้ง (1954, 1974, 1990) และรองชนะเลิศสี่ครั้ง (1966, 1982, 1986, 2002); ในขณะที่อาร์เจนตินาได้เข้าชิงชนะเลิศมาแล้วสี่ครั้ง, ชนะเลิศสองครั้ง (1978, 1986) และรองชนะเลิศสองครั้ง (1930, 1990)
ในรอบรองชนะเลิศ เยอรมนีชนะบราซิล 7–1 ประตู และอาร์เจนตินาชนะด้วยการยิงลูกโทษในเกมที่พบกับเนเธอร์แลนด์ (0–0 หลังต่อเวลาพิเศษ)
เยอรมนีชนะเลิศการแข่งขันฟุตบอลโลก 1-0 หลังต่อเวลาพิเศษ จากการทำประตูของ มารีโอ เกิทเซอ ทำให้เยอรมนีคว้าแชมป์ฟุตบอลโลกสมัยที่สี่มาครอบครองได้สำเร็จ นับเป็นแชมป์ครั้งแรกหลังการรวมประเทศเยอรมนี
ทั้งสองทีมเคยพบกันมาแล้วทั้งสิ้น 20 นัด ผลคือ เยอรมนีชนะ 6 ครั้ง, เสมอกัน 5 ครั้ง, และอาร์เจนตินาชนะ 9 ครั้ง และทั้งสองทีมทำประตูรวมกันได้ถึง 28 ประตู 6 นัดเกิดขึ้นในฟุตบอลโลก สองครั้งในจำนวนนี้เกิดขึ้นในรอบชิงชนะเลิศ ดังนี้
จิลมา รูเซฟ ประธานาธิบดีบราซิล ได้เชิญผู้นำที่เข้าร่วมประชุมกลุ่มประเทศที่มีเศรษฐกิจที่เติบโตอย่างรวดเร็ว (BRIC) ครั้งที่ 6 เข้าร่วมชมการแข่งขัน โดย วลาดีมีร์ ปูติน ประธานาธิบดีรัสเซีย เจ้าภาพฟุตบอลโลกครั้งต่อไป และจาค็อบ ซูมา ประธานาธิบดีแอฟริกาใต้ เจ้าภาพฟุตบอลโลกครั้งที่แล้ว ได้เข้าร่วมชมในวันจริง นอกจากนี้ โยอาคิม เกาค์ ประธานาธิบดีเยอรมนี และอังเกลา แมร์เคิล นายกรัฐมนตรีเยอรมนี ประเทศคู่ชิงชนะเลิศ ได้เข้าร่วมชมการแข่งขันด้วย ส่วน กริสตีนา เฟร์นันเดซ เด กีร์ชเนร์ ประธานาธิบดีอาร์เจนตินา คู่ชิงชนะเลิศอีกประเทศหนึ่ง ไม่สามารถเข้าร่วมชมการแข่งขันได้ เนื่องจากวันดังกล่าวเป็นวันเกิดหลาน และมีอาการเจ็บคอ นอกจากนี้ยังมีบุคคลจากวงการกีฬาและบันเทิงเข้าร่วมชมการแข่งขัน ได้แก่ มิค แจ็คเกอร์ เดวิด เบคแคม ฟาบิโอ คันนาวาโร่ โลธาร์ มัทเธอุส แอชตัน คุชเชอร์ แดเนียล เคร็ก เลบรอน เจมส์ ริอานนา และ เปเล่
ก่อนการแข่งขันจะเริ่มต้น มีการแสดงในพิธีปิด โดยชากีรา นักร้องชาวโคลอมเบีย และคาร์ลอส ซานตาน่า นักดนตรีชาวเม็กซิโก ได้ร่วมแสดงในพิธีดังกล่าว หลังจากนั้น จิเซล บุนเชน นางแบบชาวบราซิล และการ์เลส ปูยอล นักฟุตบอลทีมชาติสเปน แชมป์เมื่อครั้งที่แล้ว ได้นำถ้วยฟุตบอลโลกฟีฟ่าเข้าสู่สนาม โดยในพิธีมอบรางวัลหลังการแข่งขันเสร็จสิ้นนั้น รูเซฟเป็นผู้มอบถ้วยดังกล่าวแก่ทีมชนะเลิศ นับเป็นสตรีคนแรกที่เป็นผู้มอบถ้วยชนะเลิศฟุตบอลโลก
สมาพันธ์วอลเลย์บอลอเมริกาใต้
สมาพันธ์วอลเลย์บอลอเมริกาใต้ (; ) เป็นองค์กรที่ดูแลการแข่งขันวอลเลย์บอลในทวีปอเมริกาใต้ สำนักงานใหญ่ตั้งอยู่ในรีโอเดจาเนโร ประเทศบราซิล
ณ ปี ค.ศ. 2004 สหพันธ์ต่อไปนี้เป็นสมาชิกของสมาพันธ์
ชายหญิง
ชายหญิง
วอลเลย์บอลชายชิงแชมป์โลก รุ่นอายุไม่เกิน 23 ปี
วอลเลย์บอลชายชิงแชมป์โลก รุ่นอายุไม่เกิน 23 ปี () เป็นการแข่งขันวอลเลย์บอลระหว่างประเทศสำหรับประเภททีมชายที่อายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกจัดขึ้นในปี ค.ศ. 2013 ที่ อูเบร์ลังเดีย ประเทศบราซิล และการแข่งขันได้รับการจัดขึ้นทุกๆ 2 ปี โดยการแข่งขันครั้งล่าสุดจัดขึ้นที่สหรัฐอาหรับเอมิเรตส์ ในเมืองดูไบ และทีมชนะเลิศคือทีมชาติรัสเซีย การแข่งขันชิงแชมป์โลกครั้งต่อไปจะจัดขึ้นที่ประเทศอียิปต์ ในปี ค.ศ. 2017
การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 23 ปี
วอลเลย์บอลชายชิงแชมป์โลก รุ่นอายุไม่เกิน 23 ปี 2013
วอลเลย์บอลชายชิงแชมป์โลก รุ่นอายุไม่เกิน 23 ปี 2013 () เป็นการแข่งขันครั้งแรกของการแข่งขัน ซึ่งจัดขึ้นในอูเบอร์ลันเดีย, ประเทศบราซิล ระหว่างวันที่ 6–13 ตุลาคม ค.ศ. 2013
รูปแบบการแข่งขันจะมี 12 ทีมเข้าแข่งขันโดยจะถูกแบ่งออกเป็น 2 กลุ่ม กลุ่มละ 6 ทีม แข่งขันในรูปแบบรอบคัดเลือก รอบรองชนะเลิศจะมี 2 ทีมจากแต่ละกลุ่ม
แต่ละสมาพันธ์จะส่งตัวแทนเข้าแข่งขันได้ไม่เกิน 2 ประเทศ สำหรับเกณฑ์การคัดเลือกอยู่กับดุลยพินิจของแต่ละสมาพันธ์
แต่ละทีมได้รับการแบ่งกลุ่มโดยใช้วิธีสลับฟันปลาจากอันดับโลกเอฟไอวีบี ณ เดือนกรกฎาคม ค.ศ. 2013 เอฟไอวีบีสงวนลิขสิทธิ์ให้เจ้าภาพเป็นทีมวางของกลุ่ม A โดยไม่คำนึงถึงอันดับโลก ตัวเลขในวงเล็บเป็นอันดับโลก ยกเว้นเจ้าภาพอันดับที่ 1
พริมา พันธุ์เจริญ
พริมา พันธุ์เจริญ เกิดวันที่ 29 พฤศจิกายน พ.ศ. 2534 เป็นนักแสดงและนักร้องชาวไทย เธอเซ็นสัญญากับสถานีโทรทัศน์ไทยทีวีสีช่อง 3 และมีผลงานละครเรื่องแรกคือ "ผู้ดีอีสาน" เธอจบการศึกษาระดับมัธยมที่โรงเรียนนานาชาติเทรลล์ สำเร็จการศึกษาระดับปริญญาตรีจากคณะบริหารธุรกิจ สาขาการจัดการโรงแรม เกียรตินิยมอันดับ 2 มหาวิทยาลัยศิลปากร
วอลเลย์บอลหญิงชิงแชมป์โลก รุ่นอายุไม่เกิน 23 ปี
วอลเลย์บอลหญิงชิงแชมป์โลก รุ่นอายุไม่เกิน 23 ปี () เป็นการแข่งขันวอลเลย์บอลหญิงอายุไม่เกิน 23 ปี การแข่งขันครั้งแรกเกิดขึ้นในตีฮัวนา และเมคีกาลี, ประเทศเม็กซิโก ในปี ค.ศ. 2013
วอลเลย์บอลหญิงชิงแชมป์โลก รุ่นอายุไม่เกิน 23 ปี 2013
วอลเลย์บอลหญิงชิงแชมป์โลก รุ่นอายุไม่เกิน 23 ปี 2013 () จัดขึ้นในตีฮัวนาและเม็กซิกาลี ประเทศเม็กซิโก จัดขึ้นทั้งหมด 7 วัน ตั้งแต่วันที่ 5–12 ตุลาคม ค.ศ. 2013 เป็นครั้งแรกของการแข่งขัน ประเทศจีนได้รับรางวัลชนะเลิศและ เหยา ตี้ ได้รับรางวัลผู้เล่นทรงคุณค่า
การแข่งขันจะมีทั้งหมด 12 ทีมจะถูกแบ่งออกเป็น 2 กลุ่ม กลุ่มละ 6 ทีม จะแข่งขันในรูปแบบพบกันหมด 2 ทีมแรกของแต่ละกลุ่มจะผ่านเข้าสู่รอบรองชนะเลิศ สิทธิ์ในการเข้าร่วมแข่งขันประกอบไปด้วย 2 ประเทศของแต่ละสมาพันธ์, ประเทศเจ้าภาพเม็กซิโก และประเทศที่มีอันดับโลกสูงสุด (สหรัฐอเมริกา)
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม การคัดเลือกขึ้นอยู่กับดุลยพินิจของแต่ละสมาพันธ์การจับฉลากแบ่งกลุ่มของแต่ละกลุ่มโดยใช้วิธีสลับฟันปลาจากอันดับโลกทีมชาติชุดใหญ่ ณ เดือนตุลาคม ค.ศ. 2013
ณริฎษาพัชร แลม
ณริฎษาพัชร แลม เป็นนักกีฬาแบดมินตันหญิงทีมชาติไทย ผู้ซึ่งมีความชำนาญในการแข่งขันประเภทหญิงคู่ โดยเธอเคยได้รับการจัดให้อยู่ในอันดับที่ 22 ของโลก เมื่อครั้งที่จับคู่กับสราลีย์ ทุ่งทองคำ
ณริฎษาพัชร แลม เป็นลูกครึ่งชาวไทย-ฮ่องกง เธอเริ่มเล่นแบดมินตันตั้งแต่อายุ 9 ขวบ โดยมีกมลา ทองกร ซึ่งเป็นป้าแท้ ๆ เป็นผู้ชักชวน สำหรับรายการแรกที่ณริฎษาพัชรเข้าแข่งขันคือ อุดรธานีโอเพน โดยเธอได้อันดับ 2 ในประเภทคู่ จากนั้นราว 6-7 เดือน ณริฎษาพัชรได้เข้าแข่งขันรายการ ขอนแก่น และสุรนารีโอเพน ซึ่งเธอได้แชมป์มาทั้ง 2 รายการ ส่วนการแข่งขันในต่างประเทศครั้งแรกของณริฎษาพัชร คือรายการสิงคโปร์ยูธ ที่ซึ่งเธอได้แชมป์ในประเภทหญิงคู่
ทั้งนี้ ณริฎษาพัชร แลม เป็นนักเรียนจากโรงเรียนร่วมฤดี อินเตอร์เนชันแนล และใน พ.ศ. 2557 เธอได้ประกาศอำลาวงการเพื่อเดินทางไปศึกษาต่อที่สหรัฐอเมริกา
ณริฎษาพัชร แลม เป็นลูกสาวเพียงคนเดียวของณัฐนันท์ ทองกร และไอเวน ฮาวลอค แลม (บิดาผู้เป็นชาวฮ่องกง) ตลอดจนเป็นหลานสาวแท้ ๆ ของกมลา ทองกร ซึ่งเป็นผู้อำนวยการโรงเรียนแบดมินตันบ้านทองหยอด
ประเภทหญิงคู่ร่วมกับพุธิตา สุภจิรกุล
ประเภทหญิงคู่ร่วมกับฤทัยชนก ไล้สวน
ประเภทหญิงคู่ร่วมกับสราลีย์ ทุ่งทองคำ
ประเภทคู่ผสมร่วมกับพิสิษฐ์ พูดฉลาด
ลูกผู้ชายหัวใจเข้ม
ลูกผู้ชายหัวใจเข้ม เป็นละครโทรทัศน์ไทย บทประพันธ์โดย พระเอก ธันญ์ ธนากร นำแสดงโดย ธันญ์ ธนากร และนางเอก กัญจน์ณิชา กิตติพรภาณุวงศ์ ร่วมด้วยนักแสดงมากมาย ชนะพล สัตยา , สเตฟานี เลอร์ช ,ภูมิภาฑิต นิตยารส , ฮาน่า ลีวิส ผลิตโดย บริษัท นพพร โปรโมชั่น แอนด์ พิคเจอร์ จำกัด ออกอากาศทางช่อง 7 ทุกวัน เวลา 18.30 น. เริ่มตอนแรกวันที่ 11 กรกฎาคม พ.ศ. 2557
อีกันบาการ์
อีกันบาการ์ (มาเลเซียและ) เป็นอาหารมาเลเซียและอินโดนีเซียที่ทำจากปลาย่างหรืออาหารทะเลอย่างอื่น แปลตรงตัวว่าปลาเผา เป็นอาหารที่เป็นที่นิยมในอินโดนีเซียโดยเฉพาะทางตะวันออก ปลามักจะปรุงด้วยเครื่องเทศบด บางครั้งใส่กะปิหรือซีอิ๊วหวานแล้วนำไปย่าง บางครั้งห่อด้วยใบตองขณะย่าง
ปลามักจะปรุงด้วยซีอิ๊วและน้ำมันมะพร้าวหรือเนยเทียม ส่วนผสมที่เป็นเครื่องเทศจะต่างกันไปตามท้องถิ่น ส่วนใหญ่จะใช้ หัวหอม กระเทียม พริก ผักชี น้ำมะขาม ขมิ้น ข่าและเกลือ ในชวาและส่วนใหญ่ในอินโดนีเซียปลาจะออกรสหวานมากกว่ารสอื่น แต่ในมีนังกาเบา สุมาตรา และในคาบสมุทรมลายู ปลาจะออกสีเหลืองและรสเผ็ดและไม่ใส่ซีอิ๊วหวาน นิยมรับประทานปลาย่างนี้กับซัมบัลเบอลาจัน หรือซัมบัลเกอจัป
กลุ่มภาษาไทตะวันตกเฉียงใต้
กลุ่มภาษาไทตะวันตกเฉียงใต้ () เป็นกลุ่มภาษาไทในเอเชียตะวันออกเฉียงใต้ กลุ่มภาษานี้มี ภาษาไทย ภาษาลาว ภาษาไทยถิ่นเหนือ และภาษาไทใหญ่ เป็นต้น
ภาษาคอร์นวอลล์
ภาษาคอร์นวอลล์ ("Kernowek" หรือ "Kernewek"; ) เป็นภาษาเคลต์บริตตันที่จัดอยู่ในกลุ่มภาษาบริตตันตะวันตกเฉียงใต้ ในอดีตผู้พูดคือชาวคอร์นวอลล์ ภาษาคอร์นวอลล์ได้รับการฟื้นคืนชีพจากการที่เป็นภาษาที่สูญพันธุ์ไปแล้วมาเป็นภาษาพูดอีกครั้ง ภาษาคอร์นวอลล์มีความสำคัญต่อชาวคอร์นวอลล์มาก เป็นภาษาที่รัฐบาลสหราชอาณาจักรระบุให้ใช้เป็นหนึ่งในภาษาทางการของคอร์นวอลล์ ปกป้องโดยกฎบัตรยุโรปของภาษาชนกลุ่มน้อยหรือภาษาท้องถิ่น (European Charter for Regional or Minority Languages) โดยทำให้ภาษาคอร์นวอลล์มีผู้พูดเพิ่มขึ้นเรื่อย ๆ
ภาษาพาววาแทน
ภาษาพาววาแทน หรือ ภาษาพาวแฮทัน (; หรือ ) เป็นภาษาสูญแล้วจัดอยู่ในกลุ่มภาษาแอลกองคินตะวันออก อดีตเป็นภาษาของชาวพาววาแทนซึ่งเป็นคนพื้นที่ที่อาศัยอยู่บริเวณรัฐเวอร์จิเนีย สหรัฐอเมริกาในปัจจุบัน ช่วงราวปีค.ศ. 1790 ชาวพาววาแทนเลิกพูดภาษาพาววาแทน และเปลี่ยนมาพูดภาษาอังกฤษแทน หลักฐานการบันทึกของภาษาพาววาแทนมีอยู่แค่เพียงรายการคำศัพท์สั้น ๆ เป็นจำนวนสองรายการ ซึ่งชาวอังกฤษได้จดไว้เมื่อพบกับชาวพาววาแทนเป็นครั้งแรก วิลเลียม สเตรชีย์ จดคำศัพท์ไว้เพียง 500 คำ ส่วน กัปตันจอห์น สมิธจดไว้เพียง 50 คำ กัปตันจอห์น สมิธได้กล่าวไว้ว่า ภาษาพาววาแทนมีรูปแบบเป็นภาษาพิดจินด้วย แต่ไม่พบหลักฐานในสมัยปัจจุบัน ภาษาพาววาแทนไม่มีตัวอักษรเขียน ซึ่งเหมือนภาษาแอลกองคินอื่น ๆ ฉะนั้นหลักฐานที่หลงเหลืออยู่ก็มีแค่รายการคำศัพท์สั้น ๆ ดังกล่าวเท่านั้น
จอห์น สมิธ (นักสำรวจ)
จอห์น สมิธ (, เกิด 6 มกราคม ค.ศ. 1580 – ตาย 21 มิถุนายน ค.ศ. 1631) เป็นพลเรือเอกของนิวอิงแลนด์ เป็นทหาร นักสำรวจ และ นักเขียนชาวอังกฤษ ถือว่าเป็นบุคคลที่มีความสำคัญอย่างยิ่งต่อการตั้งถิ่นฐานถาวรเป็นครั้งแรกของชาวอังกฤษในทวีปอเมริกาเหนือ เป็นหัวหน้าของผู้คนในอาณานิคมเวอร์จิเนีย (ในเมืองเจมส์ทาวน์) ระหว่างเดือนกันยายน ค.ศ. 1608 กับ สิงหาคม ค.ศ. 1609 เป็นผู้สำรวจแม่น้ำในอาณานิคมเวอร์จิเนียและอ่าวเชซาพีค เป็นนักสำรวจชาวอังกฤษคนแรกที่วาดแผนที่ของบริเวณอ่าวเชซาพีค และนิวอิงแลนด์
ต่อมาในประวัติศาสตร์ได้กล่าวว่า จอห์น สมิธนั้นได้ถูกพวกอินเดียนแดงจับตัวและจะกำลังจะถูกประหาร แต่โชคดีที่ลูกสาวของหัวหน้าเผ่า นามว่า โพคาฮอนทัส ได้ช่วยชีวิตไว้ เพื่อป้องกันไม่ให้เกิดสงครามระหว่างชาวอาณานิคมอังกฤษกับชนเผ่าอินเดียนแดง ต่อมาได้มีความเชื่อว่าจอห์น สมิธกับโพคาฮอนทัสได้รักกันแต่ทว่าจอห์น สมิธกลับได้รับบาดเจ็บจากดินปืนระเบิดทำให้ต้องเดินทางกลับอังกฤษเพื่อรักษาตัวแต่โชดร้ายกลับต้องเสียชีวิตลงเมื่อ 21 มิถุนายน 1631 ด้วยวัย 51 ปี
นอกจากนั้นเรื่องราวความรักของจอห์น สมิธกับโพคาฮอนทัสได้ถูกนำมาสร้างนดัดแปลงเป็นการ์ตูนวอลดิสนีย์ เมื่อในปี 1995
จอห์น สมิธ เสียชีวิตเมื่อวันที่ 21 มิถุนายน ค.ศ. 1631 ฝังเมื่อปี ค.ศ. 1633 ที่เกาะใต้ของโบสถ์เซนต์เซเปิลเคอร์วิธเอาต์นิวเกต (Saint Sepulchre-without-Newgate Church) ซึ่งอยู่ที่ ฮอลบอร์นเวียดักต์, ลอนดอน โบสถ์นี้ ถือเป็นโบสถ์ที่ใหญ่โตที่สุดในลอนดอนนับตั้งแต่ปี ค.ศ. 1137 บนกำแพงทางด้านใต้ของโบสถ์ มีข้อความรำลึกถึงจอห์น สมิธ
ปัจจุบัน อนุสาวรีย์จอห์น สมิธตั้งอยู่ที่ ชายฝั่งของนิวแฮมป์เชอร์ สหรัฐอเมริกา ในสภาพชำรุดทรุดโทรม โดยวางตั้งอยู่บนสตาร์ไอส์แลนด์ (Star Island) ซึ่งเป็นส่วนหนึ่งของหมู่เกาะโชลส์ (Isles of Shoals) แรกเริ่มเดิมที อนุสาวรีย์นี้ถูกจัดสร้างเมื่อปี ค.ศ. 1864 เพื่อเป็นการรำลึกถึง 250 ปีหลังจากจอห์น สมิธ ได้ตั้งชื่อหมู่เกาะว่า หมู่สมิธ (Smith's Isles) ตัวอนุสาวรีย์วางตั้งอยู่สูง มีลักษณะเป็นเสาหินรูปเหลี่ยม ตั้งอยู่บนฐานรูปสามเหลี่ยม โดยมีขั้นอยู่ข้องใต้ หินอ่อนซึ่งรองรับอยู่ และมีราวลูกกรงเหล็กล้อมรอบอยู่ เดิมที ทางด้านบนของแท่งเหลี่ยม มีใบหน้าสามหน้า สลักอยู่ ซึ่งเป็นใบหน้าของหัวของชาวเติร์ก ที่ถูกตัดจอห์น สมิธตัดหัวออกตอนเป็นทหาร สู้รบในศึกสงครามในแทรนซิลวาเนีย
เมื่อปี ค.ศ. 1914 สมาคมนิวแฮมป์เชอร์แห่งสงครามอาณานิคม (New Hampshire Society of Colonial Wars) ซ่อมแซมอนุสาวรีย์เป็นบางส่วน และจัดงานเฉลิมฉลองวันครบรอบ 300 ปีที่จอห์น สมิธมาเยือนสถานที่ โดยก่อนหน้านั้น อนุสาวรีย์มีความชำรุดทรุดโทรมเป็นอย่างมาก เนื่องจากสภาพอากาศของบริเวณชายฝั่งทะเลในช่วงยามฤดูหนาว ซึ่งทำให้รายละเอียดของการสลักบนหินอ่อนได้จางหายไปเป็นอย่างมาก
เอเชียนอินดอร์-มาเชียลอาร์ตสเกมส์ 2017
เอเชียนอินดอร์-มาเชียลอาร์ตสเกมส์ 2017 การแข่งขันกีฬาเอเชียนอินดอร์-มาร์เชียลอาร์ตสเกมส์ครั้งที่ 2 จัดขึ้นที่อาชกาบัต ประเทศเติร์กเมนิสถาน
สนามที่ที่จัดกีฬาเอเชียนอินดอร์-มาเชียลอาร์ตสเกมส์ ครั้งที่ 2 คือ สนามกีฬาโอลิมปิก
ในการแข่งขันกีฬาเอเชียนอินดอร์-มาร์เชียลอาตส์เกมส์ ครั้งที่ 2 มีประเทศเข้าร่วมทั้งสิ้น 62 ชาติ ซึ่งมาจากประเทศสมาชิกโอซีเอ 45 ชาติ และจากประเทศสมาชิกโอน็อค 17 ชาติ ซึ่งเป็นครั้งแรกที่ได้รวมเอเชียและโอเชียเนีย
กีฬาเอกภาพมุสลิม 2013
กีฬาเอกภาพมุสลิม 2013 การแข่งขันกีฬากีฬาเอกภาพมุสลิมครั้งที่ 3 จัดขึ้นที่ปาเล็มบัง ประเทศอินโดนีเซีย ระหว่างวันที่ 22 กันยายน – 1 ตุลาคม ค.ศ. 2013
มี 41 ประเทศที่เข้าร่วมในกีฬาเอกภาพมุสลิม 2013
สนามบินน้ำพอง
สนามบินน้ำพอง () เป็นสนามบินตั้งอยู่ในตำบลบัวใหญ่ อำเภอน้ำพอง จังหวัดขอนแก่น สร้างขึ้นโดยกองทัพอากาศสหรัฐอเมริกาในยุคสงครามเวียดนาม ปัจจุบันสนามบินน้ำพองเป็นเขตทหารของฝูงบิน 237 กองทัพอากาศไทย
https://en.wikipedia.org/wiki/Royal_Thai_Air_Base_Nam_Phong
เตโอ ยันเซิน
เตโอ ยันเซิน () เป็นศิลปินชาวดัตช์ที่มีชื่อเสียงจากผลงานสร้างกลไกประดิษฐ์ จากการผสมผสานความรู้ด้านศิลปะและวิศวกรรมศาสตร์ โดยเฉพาะผลงานสร้าง "สตรันด์เบสต์" () เป็นกลไกที่สร้างขึ้นจากท่อพีวีซี และสามารถเคลื่อนที่ได้โดยอาศัยแรงลมเข้ามาขับเคลื่อนชิ้นส่วน และสามารถเดินผ่านหรือหลีกเลี่ยงสิ่งกีดขวางได้ด้วยตัวเอง
ยันเซินเกิดทางตอนเหนือของเดอะเฮก จบการศึกษาด้านฟิสิกส์จากมหาวิทยาลัยแด็ลฟต์ เขาเริ่มสร้าง "สตรันด์เบสต์" (ชื่อ มาจากภาษาดัตช์ แปลว่า ชายหาด และ แปลว่า อสุรกาย) ตั้งแต่ปี 1990 จากท่อพีวีซี ไม้ และผ้าใบ สิ่งประดิษฐ์ของเขาสามารถเคลื่อนที่ไปบนหาดทรายได้อย่างเป็นธรรมชาติคล้ายสิ่งมีชีวิต
กีฬาโรงเรียนอาเซียน
กีฬาโรงเรียนอาเซียน (); เป็นการแข่งขันกีฬาหลากชนิดของโรงเรียน ระหว่างประเทศในอาเซียน ซึ่งมีการจัดขึ้นในทุกหนึ่งปี
กีฬาโรงเรียนอาเซียน 2009
กีฬาโรงเรียนอาเซียน 2009 การแข่งขันกีฬาโรงเรียนอาเซียนครั้งที่ 1 จัดขึ้นที่สุพรรณบุรี ประเทศไทย ระหว่างวันที่ 20 - 29 กรกฎาคม ค.ศ. 2009
ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่นๆอยู่เสมอ จึงทำให้คนดูแลม้าไล่ตีเอาเนืองๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี
พระบรมราชานุสรณ์ดอนเจดีย์ ประกอบด้วย พระบรมราชานุสรณ์ สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อปี พ.ศ. 2135 เป็นเจดีย์ทรงลังกา ทรงกลมใหญ่ สูง66เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี
กีฬาโรงเรียนอาเซียน 2010
กีฬาโรงเรียนอาเซียน 2010 การแข่งขันกีฬาโรงเรียนอาเซียนครั้งที่ 2 จัดขึ้นที่กัวลาลัมเปอร์ ประเทศมาเลเซีย ระหว่างวันที่ 12 กรกฎาคม - 22 กรกฎาคม ค.ศ. 2010
กีฬาโรงเรียนอาเซียน 2011
กีฬาโรงเรียนอาเซียน 2011 การแข่งขันกีฬาโรงเรียนอาเซียนครั้งที่ 3 จัดขึ้นที่ประเทศสิงคโปร์ ระหว่างวันที่ 30 มิถุนายน - 8 กรกฎาคม ค.ศ. 2011
กีฬาโรงเรียนอาเซียน 2012
กีฬาโรงเรียนอาเซียน 2012 การแข่งขันกีฬาโรงเรียนอาเซียนครั้งที่ 4 จัดขึ้นที่ซูราบายา ประเทศอินโดนีเซีย ระหว่างวันที่ 28 มิถุนายน - 6 กรกฎาคม ค.ศ. 2012
กีฬาโรงเรียนอาเซียน 2013
กีฬาโรงเรียนอาเซียน 2013 การแข่งขันกีฬาโรงเรียนอาเซียนครั้งที่ 5 จัดขึ้นที่ฮานอย ประเทศเวียดนาม ระหว่างวันที่ 22 มิถุนายน - 30 มิถุนายน ค.ศ. 2013
สโมสรฟุตบอลอาร์เซนอลในฤดูกาล 2014–15
ฤดูกาล 2014–15 เป็นฤดูกาลที่ 23 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 95 ติดต่อกันบนลีกสูงสุดของฟุตบอลอังกฤษ อาร์เซนอลได้เข้าร่วมในพรีเมียร์ลีก, เอฟเอคัพ, ลีกคัพ, คอมมิวนิตีชีลด์ และยูฟ่าแชมเปียนส์ลีก
สำหรับพรีเมียร์ลีก อาร์เซนอล จบการแข่งขันลงที่อันดับที่ 3 เป็นอันดับที่ดีที่สุดของสโมสรในรอบหลายปี ทำให้สามารถผ่านเข้าไปเล่นในรายการยูฟ่าแชมเปียนส์ลีกฤดูกาลถัดไปได้ โดยไม่ต้องเล่นในรอบเพลย์ออฟ
อีกทั้ง อาเลกซิส ซานเชซ กองกลางคนใหม่ของสโมสร ที่ย้ายมาจากบาร์เซโลนา เป็นฤดูกาลแรก ทำสถิติเป็นผู้เล่นที่ยิงประตูมากที่สุดของสโมสร ด้วยการยิงไป 16 ประตู จากการลงเล่นทั้งหมด 24 นัด ติดอันดับ 5 ดาวซัลโวประจำฤดูกาล (โดยที่อันดับ 1 ถึง 4 เป็นผู้เล่นในตำแหน่งกองหน้าทั้งหมด) และยังได้รับเลือกให้เป็นรางวัลผู้เล่นยอดเยี่ยมแห่งปี เมื่อจบฤดูกาลอีกด้วย
สำหรับเอฟเอคัพ ในฤดูกาลนี้ อาร์เซนอลสามารถที่จะป้องกันแชมป์จากเมื่อฤดูกาลที่แล้วไว้ได้ โดยสามารถเอาชนะ แอสตันวิลลา ไปได้ถึง 4-0 ในรอบชิงชนะเลิศ นับเป็นสถิติที่ชนะกันห่างที่สุดในรอบชิงชนะเลิศในรอบ 21 ปี และทำสถิติเป็นแชมป์รายการนี้มากที่สุดของวงการฟุตบอลอังกฤษ คือ 12 ครั้ง อีกทั้งยังทำสถิติเข้าชิงชนะเลิศมากที่สุด คือ 19 ครั้ง
และในฤดูกาลนี้ ยังเป็นฤดูกาลแรกที่ผู้สนับสนุนชุดแข่งขันของสโมสรได้เปลี่ยนจาก ไนกี้ บริษัทเครื่องกีฬาสัญชาติอเมริกัน มาเป็น พูม่า บริษัทเครื่องกีฬาสัญชาติเยอรมัน หลังจากไนกี้เป็นผู้สนับสนุนมานานถึง 20 ปี
รวมย้ายเข้าทั้งสิ้น: ไม่เปิดเผย
รวมตัวเลขจำนวนเงินที่ขายทั้งสิ้น: ไม่เปิดเผย
เงินที่จ่าย
ฤดูร้อน: ไม่เปิดเผย
ฤดูหนาว: ไม่เปิดเผย
รวม: ไม่เปิดเผย
เงินที่ได้รับ
ฤดูร้อน: ไม่เปิดเผย
ฤดูหนาว: 0 ปอนด์
รวม: ไม่เปิดเผย
รายรับ-รายจ่าย
ฤดูร้อน: ไม่เปิดเผย
ฤดูหนาว: ไม่เปิดเผย
รวม: ไม่เปิดเผย
"รางวัลนักเตะยอดเยี่ยมประจำเดือนโดยมาจากผลโหวตของแฟนบอลบนเว็บไซต์สโมสรฟุตบอลอาร์เซนอล"
พีโกเซนตรัส
พีโกเซนตรัส เป็นสกุลของปลาน้ำจืดสกุลหนึ่ง จำพวกปลาปิรันยา ใช้ชื่อสกุลว่า "Pygocentrus" (/พี-โก-เซน-ตรัส/) ในวงศ์ปลาปิรันยา (Serrasalmidae)
ปลาปิรันยาสกุลนี้มีชื่อเสียงและลือชื่อในเรื่องของการล่าเหยื่อเป็นฝูงด้วยความดุดันและโหดร้าย ทั้งหมดพบในแหล่งน้ำจืดของทวีปอเมริกาใต้
จำแนกออกได้เป็น 4 ชนิด
ฟุตบอลหญิงทีมชาติสหรัฐ
ฟุตบอลหญิงทีมชาติสหรัฐ () หรือมักเรียกในชื่อ ยูเอสดับเบิลยูเอ็นที (USWNT) เป็นตัวแทนให้แก่สหรัฐในการแข่งขันฟุตบอลระหว่างประเทศ ทีมนี้อยู่ภายใต้การควบคุมของสหพันธ์ฟุตบอลสหรัฐ และเข้าแข่งขันในรายการของคอนคาแคฟ (สมาพันธ์ฟุตบอลอเมริกาเหนือ อเมริกากลาง และแคริบเบียน) ทีมชาติสหรัฐชนะการแข่งขันฟุตบอลโลกหญิงที่จัดขึ้นครั้งแรกใน ค.ศ. 1991 และได้เป็นมหาอำนาจของฟุตบอลหญิงนับจากนั้น ปัจจุบัน ทีมนี้ได้รับการจัดให้อยู่ในอันดับแรกของโลกโดยอันดับโลกหญิงฟีฟ่า ทีมนี้ยังชนะการแข่งขันฟุตบอลโลกหญิง 1999, รางวัลเหรียญทองโอลิมปิกหญิงสี่สมัย (ค.ศ. 1996, 2004, 2008 และ 2012) รวมถึงแอลการ์ฟคัพเก้าสมัย (ค.ศ. 2000, 2003, 2004, 2005, 2007, 2008, 2010, 2011 และ 2013)
ตลอดจนเกียรติยศอื่น ๆ อีกมากมาย โดยทีมนี้ได้รับการรับเลือกให้เป็นทีมแห่งปีของคณะกรรมการโอลิมปิกสหรัฐในปี ค.ศ. 1997 และ 1999 นอกจากนี้ นิตยสาร"สปอร์ตสอิลลัสเตรเต็ด" ยังเลือกให้ทั้งทีมเป็นนักกีฬายอดเยี่ยมแห่งปี 1999
หมก
หมก เป็นอาหารอีสานและอาหารลาวประเภทหนึ่ง เป็นการนำเนื้อสัตว์และผักมาเคล้ากับน้ำพริกแกง ปรุงรสด้วยน้ำปลาร้า ห่อด้วยใบตองทรงสูง นำไปนึ่งหรือย่างให้สุก ต้นหอมและใบแมงลักเป็นเครื่องปรุงสำคัญ บางถิ่นใส่ผักชีลาวด้วย ตัวอย่างอาหารประเภทหมก ได้แก่ หมกหน่อไม้ หมกไข่ปลา หมกหัวปลี หมกไข่มดแดง หมกปลา หมกเห็ด หมกฮวก เครื่องแกงส่วนใหญ่ประกอบด้วย พริกขี้หนูแห้ง หอมแดง ตะไคร้ซอย ใบมะกรูด บางถิ่นใส่กระชายหรือข่าด้วย
หมกในอาหารอีสานต่างจากหมกในอาหารลาว โดยในอาหารอีสาน อาหารประเภทเนื้อสัตว์ที่นำไปเคล้ากับเครื่องแกง ปรุงรสและทำให้สุกไม่ว่าจะย่างหรือนึ่งจะเรียกว่าหมกทั้งสิ้น ส่วนในอาหารลาวหลวงพระบางนั้น ถ้าห่อใบตองทรงสูงนำไปย่างเรียกหมก นำไปนึ่งเรียกมอกหรือเมาะ ถ้าห่อใบตองทรงแบนนำไปย่างเรียกขนาบ
เปอเจิล
เปอเจิล () เป็นอาหารพื้นเมืองประเภทยำของเกาะชวา ประเทศอินโดนีเซีย ใช้ซอสที่ใส่พริกและถั่วลิสง ต้นกำเนิดไม่เป็นที่ทราบแน่ชัด และมีหลายเมืองที่อ้างว่าเป็นต้นกำเนิดของเปอเจิล แต่ที่เป็นไปได้มากที่สุดคือมาจากแถบเมืองมาดียุนในจังหวัดชวาตะวันออก ซอสที่ใช้ในเปอเจิลเป็นแบบเดียวกับซอสของสะเต๊ะไก่ และคล้ายกับซอสของกาโดกาโด ในมาเลเซีย อาหารชนิดนี้เรียกว่า เปอจัล () โดยผู้อพยพชาวชวาเป็นผู้นำเข้าไปเผยแพร่
เชียน วัม
เชียน วัม (Chhean Vam:() เป็นนักการเมืองและนักชาตินิยมชาวกัมพูชา เกิดเมื่อ พ.ศ. 2459 เสียชีวิตเมื่อ 16 มกราคม พ.ศ. 2543 เขาเป็นสมาชิกร่วมก่อตั้งพรรคประชาธิปไตย เมื่อ พ.ศ. 2489 และได้ดำรงตำแหน่งนายกรัฐมนตรีระกว่าง 20 กุมภาพันธ์ - 14 สิงหาคม พ.ศ. 2491 สืบต่อจากพระสีสุวัตถิ์ วิชยวงศ์
แซคารี ลีวาย
แซคารี ลีวาย พิว (Zachary Levi Pugh; ) เกิดเมื่อวันที่ 29 กันยายน ค.ศ. 1980 หรือ แซคารี ลีวาย เป็นนักแสดง ผู้กำกับภาพยนตร์ และนักร้องชาวอเมริกัน มีชื่อเสียงจากภาพยนตร์ชุดเรื่อง ชัค สายลับสมองล้น โดยรับบทเป็น ชัค บาร์ทาวสกี้ ซึ่งเป็นตัวเอกของเรื่อง นอกจากนี้ ยังได้รับบทแสดงในภาพยนตร์อื่น ๆ เช่น อัลวินกับสหายชิพมังค์จอมซน 2 ราพันเซล เจ้าหญิงผมยาวกับโจรซ่าจอมแสบ และ ธอร์ เทพเจ้าสายฟ้าโลกาทมิฬ เป็นต้น
เชส ครอว์ฟอร์ด
คริสโตเฟอร์ เชส ครอว์ฟอร์ด (; ) เกิดเมื่อวันที่ 18 กรกฎาคม ค.ศ. 1985 เป็นนักแสดงชาวอเมริกัน เป็นที่รู้จักในบทบาท เนต อาร์ชิบอลด์ ในซีรีส์ "แสบใสไฮโซ" ทางช่อง The CW
เชส ครอว์ฟอร์ด เกิดในลับบ็อก รัฐเทกซัส โตในพลาโน รัฐเทกซัส พ่อชื่อคริส เป็นตจแพทย์ ส่วนแม่ชื่อ ดานา เป็นครู มีน้องสาวชื่อ แคนไดซื ครอว์ฟอร์ เป็นมิสมิสซูรียูเอสเอ ในปี 2008 เชส ครอว์ฟอร์ดอยู่ในบลูมมิงตัน รัฐมินนิโซตา อยู่ 4 ปี หลังจากจบไฮสคูล ย้ายไปอยู่ที่มาลิบู รัฐแคลิฟอร์เนีย เชส ครอว์ฟอร์ดเรียนที่มหาวิทยาลัยเพปเพอร์ดีน เรียนสาขาวารสารศาสตร์ สื่อวิทยุกระจายเสียงและโทรทัศน์ ด้านการเรียนเปลี่ยนไปมาระหว่างธุรกิจ และโฆษณาและการสื่อสาร ในช่วงกลางปี 2 แม่ของเชส ครอว์ฟอร์ดชักชวนให้มาด้านการแสดง เชส ครอว์ฟอร์ดเซ็นสัยญากับเอเย่นต์ ปัจจุบันเขาย้ายมาอยู่ในเชลซี ในนิวยอร์กซิตี กับเพื่อนร่วมแสดง เอ็ด เวสต์วิก
บราซิลพบเยอรมนี (ฟุตบอลโลก 2014)
การแข่งขันฟุตบอลคู่บราซิลพบเยอรมนีซึ่งเกิดขึ้นเมื่อวันที่ 8 กรกฎาคม 2557 ที่สนามกีฬามีเนย์เรา ในเบโลโอรีซอนชี ประเทศบราซิล เป็นการแข่งขันรอบรองชนะเลิศนัดแรกของฟุตบอลโลก 2014 ทั้งสองทีมผ่านเข้าสู่รอบดังกล่าวโดยมีสถิติไม่แพ้เลยตลอดการแข่งขัน เกมนี้จบลงด้วยความปราชัยของบราซิล เยอรมนีนำ 5–0 ในครึ่งแรก โดยทำได้ 4 ประตูในช่วง 6 นาทีแรก ต่อมา เยอรมนีทำประตูเพิ่มเป็น 7–0 ในครึ่งหลัง ก่อนบราซิลทำประตูคืนได้ในนาทีสุดท้าย เมื่อหมดเวลาการแข่งขัน เยอรมนีเป็นฝ่ายชนะ 7–1 ประตู โทนี โครสได้รับเลือกเป็นแมนออฟเดอะแมตช์ โดย มาร์โก รอดริเกซ ชาวเม็กซิโก เป็นผู้ตัดสินที่หนึ่งในการแข่งขันนัดดังกล่าว
ชัยชนะของเยอรมนีเป็นการชนะที่มีส่วนต่างประตูมากที่สุดในรอบรองชนะเลิศของฟุตบอลโลก ในเกมนี้ เยอรมนีทำลายสถิติชาติที่ทำประตูได้มากที่สุดในประวัติศาสตร์ฟุตบอลโลก คือ 223 ประตู แซงบราซิลซึ่งทำได้ 221 ประตู ประตูที่สองของเยอรมนี ซึ่งมีโรสลัฟ โคลเซอเป็นผู้ทำประตู เป็นประตูที่ 16 ในการลงแข่งขันฟุตบอลโลก แซงหน้าโรนัลโดของบราซิลเป็นผู้ทำประตูได้สูงสุดตลอดกาลของฟุตบอลโลก บราซิลเสียสถิติไม่แพ้ในบ้านติดต่อกัน 62 นัดในการแข่งขันย้อนกลับไปถึงปี 2518 เมื่อพ่าย 1–3 ประตูต่อเปรูในโคปาอเมริกาปีนั้น และเทียบเท่ากับส่วนต่างประตูที่แพ้มากที่สุด เมื่อพ่าย 6–0 ประตูต่ออุรุกวัยในปี 2463 ซึ่งทำให้มีการกล่าวถึงการแข่งขันนัดนี้ว่าเป็นความอัปยศของชาติ
สื่อมวลชนบราซิลเรียกเกมนี้ว่า มีเนย์ราซู () เพื่อระลึกถึงมารากานาซู () ในฟุตบอลโลก 1950 ซึ่งบราซิลพ่ายอย่างไม่คาดฝันในบ้านต่ออุรุกวัย
ผู้คุมเสียงในสภา
ผู้คุมเสียงในสภาหรือวิป () เป็นพนักงานในพรรคการเมือง ซึ่งมีวัตถุประสงค์หลักเพื่อรับรองวินัยพรรคในสภานิติบัญญัติ ผู้คุมเสียงในสภาเป็น "ผู้ทำงานสกปรก" (enforcer) ของพรรคซึ่งตรงแบบเสนอสิ่งจูงใจและขู่ลงโทษสมาชิกพรรคเพื่อรับรองว่าเขาเหล่านั้นออกเสียงตามนโยบายของพรรคอย่างเป็นทางการ บทบาทของผู้คุมเสียงในสภายังเพื่อรับรองว่าผู้แทนที่ได้รับเลือกของพรรคเข้าประชุมเมื่อมีการออกเสียงที่สำคัญ
พอล ออร์นดอร์ฟ
พอล พาร์เลต ออร์นดอร์ฟ จูเนียร์ (Paul Parlette Orndorff, Jr.) หรือที่รู้จักกันดีในนาม "มิสเตอร์วอนเดอร์ฟูล" พอล ออร์นดอร์ฟ ("Mr. Wonderful" Paul Orndorff) เกิดวันที่ 29 ตุลาคม ค.ศ. 1949 เป็นนักมวยปล้ำอาชีพที่เกษียณอายุชาวอเมริกัน สังกัดWWF และ WCW ปัจจุบันเข้าสู่หอเกียรติยศดับเบิลยูดับเบิลยูอีประจำปี 2005
ถ้าพูดถึงหนึ่งในนักมวยปล้ำที่ใช้ท่าไม้ตายอย่าง Piledriver แล้วละก็ เราคงนึกชื่อของดิอันเดอร์เทเกอร์หรือเคนปรากฏขึ้นมาก่อนเป็นคนแรกๆ แน่นอน แต่เอาจริงแล้วนักมวยปล้ำที่นำท่านี้มาใช้ในการปล้ำจนโด่งดังนั้นกลับไม่ใช่ใครที่ไหนแต่เป็น "Mr. Wonderful" Paul Orndorff นักมวยปล้ำจอมแสบที่เคยเปิดศึกกับ Hulk Hogan อย่างเมามันมาแล้วนั่นเอง
เขาเป็นอดีตนักอเมริกันฟุตบอลที่ผันตัวมาเป็นนักมวยปล้ำด้วยบุคลิกรูปร่างแข็งแกร่งอันเนื่องจากมีพื้นฐานจากกีฬาชนิดนี้ทำให้เขาได้รับการผลักดันอย่างรวดเร็วในฐานะนักมวยปล้ำผู้หลงใหลความงามของกล้ามเนื้อและความแข็งแกร่งของตัวเอง
แน่นอนว่าชื่อของเขาโด่งดังหลังการหักหลังคู่แท็กทีมของตัวเองอย่าง Hulk Hogan อย่างเจ็บแสบนำไปสู่การเป็นฝ่ายอธรรมภายใต้การนำของผู้จัดการสมองใสอย่าง Bobby Heenan ที่ทำให้มีโอกาสชิงแชมป์อินเตอร์และแชมป์โลก แต่ก็ไม่ได้ทั้งหมด ก่อนจะย้ายออกจาก WWE ไปปล้ำในสมาคม WCW และเลิกปล้ำที่นั่นพร้อมเกียรติยศอย่างแชมป์ทีวีของ WCW และแชมป์แท็กทีมเท่านั้นเอง
กระนั้นตัวของเขาก็ได้ทิ้งมรดกในวงการเอาไว้ในฐานะนักมวยปล้ำกิมมิคหลงตัวเองที่ต่อมาได้สืบทอดต่อไปยังนักมวยปล้ำรุ่นหลังๆ ที่เจริญรอยตามเขา รวมทั้งท่าไม้ตายอย่าง Piledriver เองก็มีผู้ใช้ท่านี้มากมายในกาลต่อมา
หวายจากจำ
หวายจากจำ เป็นหวายกอเจริญเป็นพุ่ม ออกดอกแล้วตาย เกือบจะไม่มีลำต้น ไม่ปีนป่ายบนต้นไม้อื่น ใบใช้มุงหลังคา เปลือกนอกของก้านใบใช้สานตะกร้า พบทั่วไปในคาบสมุทรมลายู และตอนเหนือของเกาะสุมาตรา
หวายมน
หวายมนหรือหวายส้ม หวายสามใบเถา () เป็นหวายกอ ใบมีหลายแบบ มีมือเกี่ยวยาว กระจายพันธุ์ในไทย กัมพูชา คาบสมุทรมลายู เกาะสุมาตราและเกาะบาหลี ใช้จัดสานตะกร้าและทอเสื่อ
หวายดำ
หวายดำ () เป็นหวายลำต้นเดี่ยวไม่ค่อยปีนป่าย พบในไทย มาเลเซีย และเกาะสุมาตรา ค่อนข้างหายากบนเกาะบอร์เนียว ใช้ทำไม้เท้า
ก่อหัวหมู
ก่อหัวหมู อยู่ในวงศ์ Fagaceae เป็นไม้ยืนต้น ขอบใบเรียบ ผลรูปกรวยคว่ำ มีกาบหุ้มผลรูปถ้วย เนื้อไม้ใช้ทำเครื่องมือ เผาถ่าน ผลแห้งใช้ตกแต่งบ้าน
หญ้าพง
หญ้าพง เป็นหญ้าอายุหลายปี มีเหง้ารูปป้อม ดอกช่อ เมล็ดรูปไข่กลับ แก่แล้วร่วง พบตั้งแต่อินเดียใต้ ศรีลังกา เอเชียตะวันออกเฉียงใต้และจีนตอนใต้ พบตามชายฝั่งแม่น้ำ เมล็ดใช้เป็นอาหารในยามขาดแคลนได้ ลำต้นใช้เป็นอาหารสัตว์ ในไต้หวันปลูกเป็นพืชอาหารสัตว์
ความขัดแย้งอิสราเอล–กาซา พ.ศ. 2557
วันที่ 8 กรกฎาคม 2557 กองกำลังป้องกันอิสราเอล (IDF) เปิดฉากปฏิบัติการโพรเทกทิฟเอดจ์ (, , "ปฏิบัติการปกป้องขอบแดน") ในฉนวนกาซาที่ฮะมาสควบคุม จากนั้น การโจมตีทางอากาศของอิสราเอลและการโจมตีด้วยจรวดของปาเลสไตน์นานเจ็ดสัปดาห์ ตลอดจนการระดมยิงและการต่อสู้ในการบุกครองภาคพื้นดินและการโจมตีผ่านอุโมงค์ข้ามชายแดน ทำให้มีผู้เสียชีวิตกว่า 2,100 คน ส่วนใหญ่เป็นชาวปาเลสไตน์
ความมุ่งหมายที่แถลงของปฏิบัติการของอิสราเอลคือหยุดการโจมตีด้วยจรวดจากกาซาสู่อิสราเอล ซึ่งกลุ่มแยกมิใช่ฮะมาสเริ่มต้นหลังการปราบปรามฮะมาสในเวสต์แบงก์ของอิสราเอล อันเนื่องจากการลักพาตัวและฆ่าวัยรุ่นชาวอิสราเอล 3 คนโดยสมาชิกฮะมาส และฮะมาสเองเริ่มหลังการโจมตีทางอากาศในวันที่ 6 กรกฎาคมซึ่งฆ่านักรบฮะมาสเจ็ดคนในข่านยูนิส (Khan Yunis) ในวันที่ 17 กรกฎาคม ปฏิบัติการขยายผลสู่การบุกครองภาคพื้นดินโดยมีความมุ่งหมายที่แถลงเพื่อทำลายระบบอุโมงค์ของกาซา
ในวันที่ 26 สิงหาคม IDF รายงานว่า ฮะมาส อิสลามญิฮาดและกลุ่มนักรบอื่นยิงจรวดและปืนครก 4,500 ลูกจากกาซาสู่อิสราเอล ขณะที่ IDF โจมตีเป้าหมาย 5,263 แห่งในกาซา มีอุโมงค์ที่ทราบถูกทำลายอย่างน้อย 34 แห่ง และสองในสามของคลังจรวด 10,000 แห่งของฮะมาสถูกใช้หมดหรือถูกทำลาย กระทรวงมหาดไทยปาเลสไตน์รายงานว่า จนถึงวันที่ 22 สิงหาคม มีระเบิดถูกทิ้งใส่กาซา 20,000 ตัน การหยุดยิงหลายครั้งล้มเหลวหรือหมดอายุ ในวันที่ 26 สิงหาคม มีการประกาศหยุดยิงปลายเปิด
ชาวกาซาเสียชีวิตระหว่าง 2,000 ถึง 2,143 คน (รวมเด็ก 495–578 คน) และได้รับบาดเจ็บระหว่าง 10,895 ถึง 11,100 คน ขณะที่ทหาร IDF 66 นาย พลเรือนอิสราเอล 5 คน และพลเรือนไทย 1 คนเสียชีวิต และทหาร IDF 450 นายและพลเรือนอิสราเอล 80 คนได้รับบาดเจ็บ กระทรวงสาธารณสุขกาซา สหประชาชาติและกลุ่มสิทธิมนุษยชนว่า ความสูญเสียของปาเลสไตน์ 70–75% เป็นพลเรือน อิสราเอลแถลงว่า 50% เป็นพลเรือน วันที่ 5 สิงหาคม สำนักงานเพื่อการประสานงานด้านมนุษยธรรมแห่งสหประชาชาติแถลงว่า ชาวปาเลสไตน์ 520,000 คนในฉนวนกาซา (ประมาณ 30% ของประชากร) อาจพลัดถิ่น ในจำนวนนี้ 485,000 คนต้องการความช่วยเหลืออาหารฉุกเฉิน และ 273,000 คนหลบภัยในโรงเรียนที่สหประชาชาติดำเนินการ 90 แห่ง บ้านกาซา 17,200 หลังถูกทำลายทั้งหมดหรือได้รับบความเสียหายอย่างหนัก 37,500 หลังได้รับความเสียหายแต่ยังอาศัยได้ ในอิสราเอลมีพลเรือนประมาณ 5,000 ถึง 8,000 คนหนีจากบ้านเนื่องจากภัยคุกคามจากการโจมตีด้วยจรวดและปืนครก
ยูเฮ โอะโนะ
ยูเฮ โอะโนะ (; ; 1 กรกฎาคม ค.ศ. 1985 — ) เป็นนักกีฬาฟุตบอลชาวญี่ปุ่น เขาเข้าแข่งขันในเจลีก ดิวิชัน 1 ให้แก่ทีมโตเกียวเวอร์ดีใน ค.ศ. 2004 และ 2005 โดยได้ปรากฏตัวในช่วงดังกล่าว 2 ครั้ง
ยูเฮ โอะโนะ ยังเคยได้รับการกล่าวถึงโดยสุรศักดิ์ ตังค์สุรัตน์ ซึ่งเป็นผู้ฝึกสอนสังกัดสโมสรฟุตบอลราชนาวี ว่าเป็นนักฟุตบอลที่สามารถทำผลงานได้ดี และในวันที่ 13 กรกฎาคม พ.ศ. 2557 ในการแข่งขันยามาฮ่าลีกวัน 2014 ที่จังหวัดชลบุรี ยูเฮ โอะโนะ ได้เป็นหนึ่งในผู้ทำประตูชัยให้แก่ทีมสโมสรฟุตบอลราชนาวี เมื่อครั้งที่พบกับสโมสรฟุตบอลศรีราชา บ้านบึง นอกจากนี้ เขายังได้รับเลือกให้เป็นแมนอออฟเดอะแมตช์จากการแข่งขันนัดดังกล่าว
ดอลบี แอทมอส
ดอลบี แอทโมส () เป็นชื่อของระบบเสียงสำหรับโรงภาพยนตร์ระบบหนึ่งที่พัฒนาขึ้นโดยดอลบี แลบอราทอรี่ เปิดตัวอย่างเป็นทางการในเดือนเมษายน พ.ศ. 2555 โดยภาพยนตร์เรื่องนักรบสาวหัวใจมหากาฬ ของค่ายดิสนีย์ และพิกซาร์ ถือเป็นภาพยนตร์เรื่องแรกของโลกที่ใช้ระบบเสียงนี้ โดยออกฉายที่โรงภาพยนตร์ดอลบี เธียเตอร์ ในเขตฮอลลีวูด รัฐแคลิฟอร์เนีย สหรัฐอเมริกา ครั้งแรกในเดือนมิถุนายน พ.ศ. 2555 โดยได้รับเสียงตอบรับจากผู้ชมและผู้ให้บริการอย่างมาก จนมีการขอซื้อลิขสิทธิ์ไปติดตั้งอย่างล้นหลาม โดยใน พ.ศ. 2556 มีโรงภาพยนตร์ระบบเสียงดอลบี แอทโมสเปิดใหม่ในปีเดียวกว่า 300 โรงภาพยนตร์
ระบบเสียงดอลบี แอทโมส เป็นระบบเสียงที่พัฒนาต่อยอดจากความสำเร็จของระบบเสียงดอลบี เซอร์ราวนด์ 7.1 ที่ใช้อยู่ในโรงภาพยนตร์ทั่วๆ ไป แต่ในระบบดอลบี แอทโมส จะเน้นการจำลองสภาพเสียงจากสามแกนหลักคือ หน้า-หลัง ซ้าย-ขวา และด้านบน เพื่อให้เกิดสภาพเสียงโอบล้อมตัวผู้ชมแบบ 360 องศา อีกทั้งยังมีการประมวลผลด้านเสียงที่แยกจากกัน ซึ่งผู้สร้างภาพยนตร์จะต้องใช้ความคิดในการแยกสภาพเสียงให้แตกต่างจากระบบปกติ ว่าเสียงจุดนี้จะเกิดขึ้นจากลำโพงชุดไหนเป็นต้น
อุปกรณ์ชุดแรกของดอลบี แอทโมส มีชื่อเรียกว่า "ดอลบี แอทโมส ซีเนม่า โปรเซสเซอร์" (Dolby Atmos Cinema Processor) เป็นชุดอุปกรณ์ที่สามารถรับสัญญาณได้กว่า 128 แชนแนล และสามารถแยกสัญญาณเสียงออกไปหาตัวลำโพงได้มากที่สุดถึง 64 ตัวต่อหนึ่งโรงภาพยนตร์ อีกทั้งตัวลำโพงมีความสามารถในการแยกประมวลผลแบบอิสระจากกัน จึงทำให้การฟังเสียงจากภาพยนตร์มีความเหมือนอยู่ในเหตุการณ์จริงและสมบูรณ์แบบที่สุด อาทิ เสียงฝนตกจากเดิมที่มีเพียงเสียงรอบทิศทาง แต่ระบบเสียงดอลบี แอทโมส สามารถทำให้เกิดเสียงที่ตกลงมาจาก ฟ้าได้จริง หรือแม้กระทั่งฉากที่มีเฮลิคอปเตอร์ ก็สามารถได้ยินเสียงใบพัดและเครื่องกำลังบินอยู่เหนือศีรษะเราได้อย่างชัดเจน เป็นต้น
สำหรับประเทศไทย ระบบเสียงดอลบี แอทโมสเริ่มเข้ามามีบทบาทในเดือนเมษายน พ.ศ. 2556 โดยเอสเอฟ ซีเนม่าเป็นโรงภาพยนตร์ค่ายแรกที่นำระบบเสียงนี้มาใช้ โดยติดตั้งอยู่ในโรงภาพยนตร์ที่ 12 ของโรงภาพยนตร์เอสเอฟ เวิลด์ ซีเนม่า เซ็นทรัลเวิลด์ เน้นฉายภาพยนตร์ฟอร์มยักษ์จากต่างประเทศในช่วงแรก ต่อมาเมเจอร์ ซีนีเพล็กซ์ก็ได้เริ่มเปิดโรงภาพยนตร์ระบบเสียงนี้เพิ่มในสาขาต่างๆ ของเมเจอร์ ซีนีเพล็กซ์ ปัจจุบัน เอสเอฟ ซีเนม่า กลายเป็นผู้ที่มีโรงภาพยนตร์ระบบเสียงดอลบี แอทโมส มากที่สุดในประเทศไทย เนื่องจากเมเจอร์ ซีนีเพล็กซ์ได้หยุดแผนขยายโรงภาพยนตร์ระบบนี้และได้ใช้ระบบทดแทนคือ 3D Sound ในบางสาขา ซึ่งระบบดังกล่าวมีลักษณะคล้ายกับดอลบี แอทโมสทุกประการ ยกเว้นแต่ว่าผู้ติดตั้งไม่จำเป็นต้องติดตั้งลำโพงเหนือหัว และใช้งบในการทำโรงภาพยนตร์เกือบเท่าโรงภาพยนตร์ทั่ว ๆ ไป
ปัจจุบันโรงภาพยนตร์ระบบเสียงดอลบี แอทโมส มีสาขาที่เปิดให้บริการในประเทศไทยดังนี้
ส่วนตัวภาพยนตร์ในช่วงหลังเปิดตัวอย่างเป็นทางการในประเทศไทย ภาพยนตร์ที่เข้าฉายในระบบนี้ล้วนเป็นภาพยนตร์ฟอร์มยักษ์จากต่างประเทศทั้งหมด แต่สำหรับภาพยนตร์เรื่องตำนานสมเด็จพระนเรศวรมหาราช ภาค ๕ ยุทธหัตถีถือว่าเป็นภาพยนตร์ไทยเรื่องแรกที่ใช้ระบบเสียงนี้ โดยออกฉายในกรุงเทพมหานครตั้งแต่วันที่ 29 พฤษภาคม - 5 มิถุนายน พ.ศ. 2557 และหลังจากนั้นก็เริ่มมีภาพยนตร์ไทยเข้าฉายในระบบนี้มากขึ้น นั่นก็คือเรื่อง ฝากไว้..ในกายเธอที่ฉายในกรุงเทพมหานคร และเรื่อง ตำนานสมเด็จพระนเรศวรมหาราช ภาค ๖ อวสานหงสาที่ออกฉายในระบบดอลบี แอทโมสทั่วประเทศที่มีโรงภาพยนตร์ตั้งอยู่ (กรุงเทพฯ เชียงใหม่ และบุรีรัมย์)
ช่อง 2
ช่อง 2 เป็นสถานีบันเทิงตลอด 24 ชั่วโมง ที่ผลิตโดย อาร์เอส ออกอากาศในระบบซีแบนด์และเคยูแบนด์ ชื่อเดิมคือ ย๊าค ทีวี ทีวีของคนวัยรุ่น และในวันที่ 3 ธันวาคม พ.ศ. 2555 ได้เปลี่ยนเป็น สตาร์แม็กซ์ แชนแนล เป็นต้นไป โดยช่อง 2 ใช้ความถี่ 3800 H 30000 ของไทยคม 6
วอลเลย์บอลชายชิงแชมป์โลก รุ่นอายุไม่เกิน 21 ปี
วอลเลย์บอลชายชิงแชมป์โลก รุ่นอายุไม่เกิน 21 ปี () หรือชื่อเดิม วอลเลย์บอลเยาวชนชายชิงแชมป์โลก () ตั้งแต่ ค.ศ. 2007 และ ค.ศ. 2011 เป็นการแข่งขันวอลเลย์บอลชายอายุไม่เกิน 21 ปี ซึ่งอยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกได้รับจัดขึ้นในปี ค.ศ. 1977 ที่รีโอเดจาเนโร, ประเทศบราซิล และการแข่งขันได้รับการจัดขึ้นทุกๆ 4 ปี สำหรับครั้งที่ 1 ถึง ครั้งที่ 3 และตั้งแต่ครั้งที่ 4 ได้รับการจัดขึ้นทุกๆ 2 ปี โดยการแข่งขันครั้งล่าสุดจัดขึ้นที่ประเทศเม็กซิโก ในเมืองตีฮัวนาและเมคีกาลี และทีมชนะเลิศคือทีมชาติรัสเซีย
ทีมชาติรัสเซียเป็นประเทศที่ประสบความสำเร็จมากที่สุดในประวัติศาสตร์การแข่งขัน โดยชนะเลิศ 10 สมัย และรองชนะเลิศ 2 สมัย ทีมชาติบราซิลเป็นประเทศที่สองที่ประสบความสำเร็จมากที่สุด โดยชนะเลิศ 4 สมัย และรองชนะเลิศ 6 สมัย
การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 20 ปี
วอลเลย์บอลหญิงชิงแชมป์โลก รุ่นอายุไม่เกิน 20 ปี
วอลเลย์บอลหญิงชิงแชมป์โลก รุ่นอายุไม่เกิน 20 ปี () หรือชื่อเดิม วอลเลย์บอลเยาวชนหญิงชิงแชมป์โลก () ตั้งแต่ ค.ศ. 2007 ถึง ค.ศ. 2011 เป็นการแข่งขันวอลเลย์บอลชายอายุไม่เกิน 20 ปี ซึ่งอยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกได้รับจัดขึ้นในปี ค.ศ. 1977 ที่ประเทศบราซิล และการแข่งขันได้รับการจัดขึ้นทุกๆ 4 ปี สำหรับครั้งที่ 1 ถึง ครั้งที่ 3 และตั้งแต่ครั้งที่ 4 ได้รับการจัดขึ้นทุกๆ 2 ปี โดยการแข่งขันครั้งล่าสุดจัดขึ้นที่ประเทศปวยร์โตรีโก ในเมืองกากวาส กูราโบ คุนโกส และมาอูนาโบ และทีมชนะเลิศคือทีมชาติสาธารณรัฐโดมินิกัน
ทีมชาติบราซิลเป็นประเทศที่ประสบความสำเร็จมากที่สุดในประวัติศาสตร์การแข่งขัน โดยชนะเลิศ 6 สมัย และรองชนะเลิศ 5 สมัย ทีมชาติรัสเซียเป็นประเทศที่สองที่ประสบความสำเร็จมากที่สุด โดยชนะเลิศ 3 สมัย
การแข่งขันที่คล้ายกันสำหรับประเภททีมชายคือ วอลเลย์บอลชายชิงแชมป์โลก รุ่นอายุไม่เกิน 21 ปี
ช่องหนึ่งรัสเซีย
สถานีโทรทัศน์ที่หนึ่ง (; , literally First Channel)เป็นสถานีโทรทัศน์ของรัสเชียเริ่มออกอากาศในวันที่ 1 เมษายน 1995แทนที่ช่องหนึ่งออสตันคีโน
วอลเลย์บอลชายทีมชาติบราซิล
วอลเลย์บอลชายทีมชาติบราซิล () เป็นตัวแทนของของประเทศบราซิล ทีมนี้ได้รับการบริหารโดยสหพันธ์วอลเลย์บอลแห่งบราซิล และเป็นส่วนหนึ่งในการแข่งขันวอลเลย์บอลระดับนานาชาติ ทีมชาติบราซิลได้ 3 เหรียญทองจากกีฬาโอลิมปิก, ชนะเลิศชิงแชมป์โลก 3 สมัย และชนะเลิศวอลเลย์บอลเวิลด์ลีก 9 สมัย ทีมชาติบราซิลเป็นทีมอันดับ 1 ของอันดับโลกเอฟไอวีบี ทีมนี้มักจะถูกเรียกว่า "ดรีมทีม" เนื่องจากอยู่ภายใต้ความสำเร็จของผู้ฝึกสอน เบอร์นาร์โด รีเซนเดอ
จัน นาก
จัน นาก (Chan Nak) นักการเมืองชาวกัมพูชา เกิดเมื่อ 27 พฤษภาคม พ.ศ. 2435 ที่กัมพูชา เขาได้ดำรงตำแหน่งรัฐมนตรีของกัมพูชาหลายตำแหน่ง โดยได้เป็นรัฐมนตรีว่าการกระทรวงยุติธรรมเมื่อ พ.ศ. 2488 และระหว่าง พ.ศ. 2488 - 2489 อีก 1 สมัย เป็นรัฐมนตรีว่าการกระทรวงกิจการภายในระหว่าง พ.ศ. 2496 - 2497 และเป็นรัฐมนตรีว่าการกระทรวงสารสนเทศเมื่อ พ.ศ. 2496 - 2497 จัน นักได้ดำรงตำแหน่งนายกรัฐมนตรีกัมพูชาระหว่าง 23 พฤศจิกายน พ.ศ. 2496 - 7 เมษายน พ.ศ. 2497 เขาเสียชีวิตเมื่อ 7 พฤศจิกายน พ.ศ. 2497 ที่กรุงปารีส ประเทศฝรั่งเศส รวมอายุได้ 62 ปี
เสี่ยวหลงเปา
เสี่ยวหลงเปา (; จีนตัวเต็ม: 小籠包; 
จีนตัวย่อ: 小笼包) เป็นติ่มซำแบบหนึ่งของจีน แปลตรงตัวว่าซาลาเปาในเข่งเล็ก เป็นอาหารเซี่ยงไฮ้ที่ได้รับความนิยมมากทางตอนใต้ของจีน มีต้นกำเนิดในสมัยซ่งเหนือ โดยแต่เดิมเป็นซาลาเปาลูกใหญ่ มีน้ำซุปอยู่ข้างใน เรียกทางเปา เมื่อราชสำนักซ่งเหนืออพยพหนีชนเผ่าจินลงใต้ ย้ายเมืองหลวงจากเมืองไคฟงมาเมืองหางโจว ทางเปาก็เป็นที่นิยมในหางโจว และปรับรูปแบบให้มีขนาดเล็กลงจนกลายเป็นเสี่ยวหลงเปาในปัจจุบัน
เสี่ยวหลงเปาทำจากแป้งขนมปังผสมกับแป้งสาลีอเนกประสงค์ ไม่ใส่ผงฟูหรือยีสต์ ไส้เป็นหมูสับมีน้ำซุปอยู่ข้างใน ซึ่งมาจากการใส่วุ้นที่มาจากการเคี่ยวหนังหมู หนังไก่ แล้วพักให้เย็นจนแข็งตัวเป็นวุ้น ตักวุ้นนี้วางบนไส้หมู แล้วห่อด้วยแป้ง จับจีบให้ได้ 18 จีบ เมื่อนึ่งสุกวุ้นจะละลาย กลายเป็นน้ำซุปอยู่ข้างใน
ซันโย (อนุภูมิภาค)
ซันโย () เป็นอนุภูมิภาคของประเทศญี่ปุ่น หมายถึงบริเวณภาคใต้ของเกาะฮนชู เกาะหลักของญี่ปุ่น อันประกอบด้วยจังหวัดโอกายามะ จังหวัดฮิโรชิมะ และ จังหวัดยามางูจิ
คำว่า "ซันโย" นั้น มีความมายว่า "ทิวเขาที่แสงแดดสาดส่อง"
จูบิลี (การ์ตูนช่อง)
จูบิเลชัน "จูบิลี" ลี () เป็นตัวละครวีรสตรีของบริษัทมาร์เวลคอมิกส์ เป็นตัวละครในเรื่องเอ็กซ์เมน
จูบิลีเป็นมนุษย์กลายพันธุ์ มีพลังที่ทำให้สามารถผลิตเคลื่อนพลาสมอยด์ออกมาจากมือได้ มักใส่เสื้อเทรนช์โค้ตสีเหลือง
เจสสิก้า อมรกุลดิลก
เจสสิก้า อมรกุลดิลก (; 18 ธันวาคม พ.ศ. 2528) เป็นนางแบบชาวไทย มีชื่อเสียงจากการเป็นตัวแทนของประเทศไทยที่ชนะเลิศในแข่งขันรายการ "เอเชียเน็กซต์ท็อปโมเดล ฤดูกาลที่ 1" รายการเรียลลิตีโชว์ของสิงคโปร์
เธอมีผลงานถ่ายแบบตามนิตยสารต่าง ๆ อาทิ ฮาร์เพอส์บาซาร์ (Harper's Bazaar) ของประเทศสิงคโปร์ และนิตยสารไนลอน (Nylon Magazine) ประเทศไทย
เจสสิก้า อมรกุลดิลก มีชื่อเล่นว่า เจส หรือ เจสซี่ มีชื่อเดิมว่า รัตนา ยิ้มจันทร์ ชื่อเล่น กอล์ฟ เกิดเมื่อวันที่ 18 ธันวาคม พ.ศ. 2528 ที่โรงพยาบาลอานันทมหิดล จังหวัดลพบุรี บิดาเป็นชาวเยอรมัน ส่วนมารดาเป็นชาวไทย เมื่อเธอมีอายุได้ 2 ขวบก็ได้ไปพำนักอยู่ในจังหวัดชัยนาท และปีต่อมามารดาก็เสียชีวิตและไม่เคยพบกับบิดาเลย เธอจึงตกอยู่ในการดูแลของตาและยายโดยมีอาเป็นพ่อแม่บุญธรรม
ในวัยเด็กเธอมักร่วมกิจกรรมของโรงเรียน เช่น เป็นตัวแทนดรัมเมเยอร์ไม้หนึ่ง หรือถือป้ายนำขบวน เธอกล่าวว่าเธอเป็นนักกีฬาประจำจังหวัดและเคยรับโควต้าไปเรียนโรงเรียนกีฬาที่จังหวัดสุพรรณบุรีและคัดวอลเลย์บอลทีมชาติด้วย หลังจบการศึกษาระดับมัธยมศึกษาเธอจึงเข้ามาพำนักในกรุงเทพมหานครกับพ่อแม่บุญธรรม
ก่อนหน้านี้เธอเคยเข้าศึกษาในมหาวิทยาลัยอัสสัมชัญ แต่ด้วยเธอเข้าประกวดอีลิทโมเดลลุคไทยแลนด์ทั้งมีผลงานถ่ายแบบด้วย เธอจึงหยุดเรียนและย้ายมาศึกษาอยู่ในคณะมนุษยศาสตร์ สาขาธุรกิจการบิน มหาวิทยาลัยกรุงเทพ
เจสสิก้าเริ่มเป็นนางแบบพาร์ตไทม์มาตั้งแต่อายุ 17 ปี หลังมีแมวมองติดต่อให้ไปถ่ายแบบและโฆษณา โดยผลงานชิ้นแรกของเธอคือถ่ายโฆษณา "Blink White" กับแคทรียา อิงลิช และต่อด้วยงานโฆษณาฟิตเน่กับสุจิรา อรุณพิพัฒน์
เธอเริ่มเดินแบบครั้งแรกจากการประกวด "อีลิทโมเดลลุคไทยแลนด์ 2004" (Eilte Model Look Thailand 2004) ครั้งที่ 1 และได้รับรางวัลอันดับที่สอง และชนะเลิศการประกวด "แฮง เซ็กซี่ & สมาร์ต เลดี้ 2004" ครั้งที่ 1 หลังจากนั้นเธอจึงมีงานเดินแบบเข้ามาพร้อมกับเรียนหนังสือไปด้วย โดยมีงานเดินแบบทั้งในและต่างประเทศ ผลก็คือเธอต้องดร็อปเรียนหลายเทอมที่มหาวิทยาลัยอัสสัมชัญ ก่อนที่จะย้ายไปมหาวิทยาลัยกรุงเทพในเวลาต่อมา
เจสสิก้า ได้เข้าร่วมการแข่งขันของรายการ "เอเชียเน็กซต์ท็อปโมเดล ฤดูกาลที่ 1" ที่มีผู้สมัครกว่าสองพันคนจากการชักชวนของเพื่อน เธอจึงได้สมัครและได้รับการตอบรับเป็น 1 ใน 45 คนเพื่อแคสติ้งหานางแบบ 14 คนสุดท้ายเพื่อเข้าแข่งขัน โดยต้องพบกับผู้เข้าแข่งขันชาวเอเชียชาติต่าง ๆ อีก 13 คน โดยทางรายการจะมอบโจทย์ให้ทำ ซึ่งเจสสิก้าถูกเรียกเป็นผู้ชนะประจำสัปดาห์อยู่หลายหน และได้รับเลือกเป็นผู้ชนะของรายการในการแข่งขันสัปดาห์สุดท้ายในที่สุด โดยกรรมการได้ให้เหตุผลว่า "เจสสิก้าสามารถถ่ายภาพออกมาได้อย่างงดงามสม่ำเสมอ รวมถึงชนะโจทย์บ่อยครั้ง และไม่เคยตกเป็นสองคนสุดท้าย"
หลังสิ้นการแข่งขัน เจสสิก้าได้รับเงินรางวัล 100,000 ดอลลาร์ (ราว 3 ล้านบาท) เธอกล่าวว่าส่วนหนึ่งจะนำไปบริจาคให้องค์กรการกุศลสำหรับเด็ก เพราะสมัยเด็กเห็นเพื่อนหลายคนที่เรียนดีแต่ขาดทุนทรัพย์ จึงอยากมอบโอกาสทางการศึกษาให้กับเด็กคนอื่น ๆ
เจสสิก้า มีความสามารถในการใช้ภาษาอังกฤษ โดยเกิดจากการฝึกฝนของเธอด้วยการอ่านหนังสือหรือดูรายการโทรทัศน์เป็นภาษาอังกฤษ เธอชอบทานผักและผลไม้ ไม่ค่อยทานอาหารทอดมากนัก และดูแลตนเองด้วยการทำจิตใจให้แจ่มใส
ปัจจุบันเธอคบหาอยู่กับปิยพันธ์ เปาอินทร์
วอลเลย์บอลชายทีมชาติโมร็อกโก
วอลเลย์บอลชายทีมชาติโมร็อกโก () เป็นตัวแทนของประเทศโมร็อกโก ในการแข่งขันวอลเลย์บอลระดับนานาชาติ รวมถึงนัดกระชับมิตร
ธารธารา รุ่งเรือง
ธารธารา รุ่งเรือง เกิดวันที่ 27 พฤศจิกายน พ.ศ. 2537 แจ้งเกิดจากการเป็นนักแสดงละครจักร ๆ วงศ์ ๆ ที่ออกอากาศทางช่อง 7 ปัจจุบันมายด์เซ็นสัญญาเป็นนักแสดงสังกัด ทีวีซีน
สภาปฏิรูปการปกครองแผ่นดิน
สภาปฏิรูปการปกครองแผ่นดิน เป็นสภาที่พัฒนามาจาก คณะปฏิรูปการปกครองแผ่นดิน 
ซึ่งทำการยึดอำนาจเมื่อวันที่ 6 ตุลาคม พ.ศ. 2519 โดยมีพลอากาศเอก กมล เดชะตุงคะ เป็นประธานสภาคนที่ 1 และ พลอากาศเอก หะริน หงสกุล เป็นประธานสภาคนที่ 2
โดยสภาปฏิรูปการปกครองแผ่นดินมีสมาชิกทั้งสิ้น 340 คนทำหน้าที่เป็นรัฐสภาและฝ่ายนิติบัญญัติ
และให้การสนับสนุน รัฐบาล นาย ธานินทร์ กรัยวิเชียร
หลังจากบริหารประเทศมาได้ 1 ปี 12 วัน สภาปฏิรูปก็ทำการยึดอำนาจจากรัฐบาลนายธานินทร์
ในวันที่ 20 ตุลาคม พ.ศ. 2520 จึงได้สลายตัวไป